**GHIDUL SOLICITANTULUI**

MĂSURA M3/ 6A

,,SUPORT IN DEZVOLTAREA ECHILIBRATA A TERITORIULUI PRIN ACTIVITATI NON-AGRICOLE’’

**Sesiunea 1/2024**

**ASOCIAȚIA GRUP DE ACȚIUNE LOCALĂ ,,CANAL DUNĂRE - MAREA NEAGRĂ 2016’’**

**PROGRAMUL NAȚIONAL DE DEZVOLTARE RURALĂ**

**2014-2020**

**Program finanțat de Uniunea Europeană și Guvernul României prin**

**FONDUL EUROPEAN AGRICOL DE DEZVOLTARE RURALĂ**

***Ghidul solicitantului pentru acesarea Măsurii M3/ 6A - Suport în dezvoltarea echilibrată a teritoriului prin activități non-agricole***

**GHIDUL SOLICITANTULUI pentru accesarea**

**MĂSURII M3/ 6A ,,Suport in dezvoltarea echilibrata a teritoriului prin activitati non-agricole’’**

**Versiunea 04/2024**

Ghidul solicitantului este un material de informare tehnică a potențialilor solicitanti ai Instrumentului de Redresare al Uniunii Europene (EURI).

Prezentul ghid prezintă regulile de întocmire și depunere a proiectului de investiții, precum și modalitatea de selecție, aprobare și derulare a proiectului solicitantului. Ghidul conține lista indicativă a tipurilor de investiții pentru care se acordă fonduri nerambursabile, documentele, avizele și acordurile pe care trebuie să le prezinte solicitanții, modelul Cererii de Finanțare, al Planului de afaceri, precum și alte informații utile realizării proiectului și completării corecte a documentelor suport.

Ghidul solicitantului, precum și documentele suport pot suferi modificări din cauza actualizărilor legislative naționale, comunitare sau procedurale. Variantele actualizate ale acestora vor fi publicate pe pagina de internet a GAL ,,Canal Dunăre – Marea Neagră 2016’’: [www.galcanaldunaremareaneagra.ro](http://www.galcanaldunaremareaneagra.ro)

CUPRINS

CAPITOLUL I - DEFINIȚII ȘI ABREVIERI............................................................................................. 4

1.1 Definitii................................................................................................................................ 4

1.2 Abrevieri...............................................................................................................................6

CAPITOLUL II - PREVEDERI GENERALE............................................................................................8

2.1 Contribuția măsurii M3/ 6A la domeniile de intervenție....................................................... 8

2.2 Contribuția publică totală a măsurii....................................................................................10

2.3 Tipul sprijinului acordat, sume aplicabile și rata sprijinului acordat....................................10

2.4 Legislația națională și europeană aplicabilă măsurii de intervenție...................................11

2.5 Aria de aplicabilitate a măsurii...........................................................................................12

CAPITOLUL III - DEPUNEREA PROIECTELOR................................................................................12

CAPITOLUL IV - CATEGORIILE DE BENEFICIARI ELIGIBILI...........................................................13

CAPITOLUL V - CONDIȚII MINIME OBLIGATORII PENTRU ACORDAREA SPRIJINULUI.............17

CAPITOLUL VI - CHELTUIELI ELIGIBILE ȘI NEELIGIBILE...............................................................19

CAPITOLUL VII - PROCEDURA DE SELECȚIE A PROIECTELOR...................................................26

CAPITOLUL VIII -VALOAREA SPRIJINULUI NERAMBURSABIL......................................................34

CAPITOLUL IX - COMPLETAREA, DEPUNEREA ȘI VERIFICAREA DOSARULUI CERERII

DE FINANȚARE..................................................................................................................................35

9.1 Informații utile pentru accesarea fondurilor nerambursabile.............................................36

9.2 Completarea și depunerea Cerereii de finanțare..............................................................37

9.3 Verificarea eligibilității tehnice și financiare.......................................................................44

9.4 Verificarea criteriilor de selecție........................................................................................46

9.5 Selecția proiectelor...........................................................................................................46

CAPITOLUL X - CONTRACTAREA FONDURILOR............................................................................47

CAPITOLUL XI - PLATĂ.....................................................................................................................52

CAPITOLUL XII - MONITORIZAREA PROIECTULUI..........................................................................56

CAPITOLUL XIII – ANEXE...................................................................................................................56

**CAPITOLUL 1 - DEFINIȚII ȘI ABREVIERI**

**1.1 DEFINIȚII**

* **Abordare „bottom up”** (de jos în sus) – Participarea activă a populației locale în procesul de planificare, luare a deciziilor și implementare a strategiilor de dezvoltare a zonei;
* **Beneficiar** – organizație publică sau privată care preia responsabilitatea realizării unui proiect și pentru care a fost emisă o decizie de finanțare de către AFIR sau care a încheiat un contract de finanțare cu AFIR, pentru accesarea fondurilor europene prin EURI/FEADR;
* **Cerere de finanțare** – document depus de către un solicitant în vederea obținerii sprijinului financiar nerambursabil;
* **Cofinanțare publică** – reprezintă fondurile nerambursabile alocate proiectelor prin FEADR si EURI – aceasta este asigurată prin cotribuția UE și a Guvernului României;
* **Contract/Decizie de Finanțare** – reprezintă documentul juridic încheiat în condițiile legii între Agenția pentru Finanțarea Investițiilor Rurale, în calitate de Autoritate Contractantă și beneficiar, prin care se stabilesc obiectul, drepturile și obligațiile părților, durata de valabilitate, valoarea, plata, precum și alte dispoziții și condiții specifice, prin care se acordă asistență financiară nerambursabilă din FEADR, EURI și de la bugetul de stat, în scopul atingerii obiectivelor măsurilor curpinse în PNDR 2014 – 2020;
* **Eligibilitate** – suma criteriilor pe care un solicitant trebuie să le îndeplinească în vederea obținerii finanțării prin Măsurile/ Sub-măsurile din FEADR/EURI;
* **Eșantion** – stabilirea unui segment de subiecți/ beneficiari, în urma unor criterii prestabilite cu un scop bine definit;
* **Fișa măsurii/ sub-măsurii** – reprezintă documentul care descrie motivația sprijinului financiar nerambursabil oferit, obiectivele măsurii, aria de aplicare și acțiunile prevăzute, tipul de investiții/ servicii, menționează categoriile de beneficiari și tipul sprijinului;
* **Fonduri nerambursabile** – reprezintă fondurile acordate unei persoane fizice sau juridice în baza unor criterii de eligibilitate pentru realizarea de investiții/ servicii încadrate în aria de finanțare a Măsurii și care trebuie returnate - singurele excepții sunt nerespectarea condițiilor contractuale și nerealizarea investiției/ serviciului conform proiectului aprobat de AFIR;
* **Grup de Acțiune Locală/ GAL** – reprezintă un parteneriat local, alcătuit din reprezentanți ai instituțiilor și autorităților publice locale, ai sectorului privat și ai societății civile, constituit protrivit prevederilor Ordonanței Guvernului nr. 26/2000 cu privire la asociații și fundații, cu modificările și completările ulterioare;
* **LEADER** – măsură din cadrul PNDR ce are ca obiectiv dezvoltarea comunităților rurale ca urmare a implementării strategiilor elaborate de către GAL;
* **Măsură** – definește aria de finanțare prin care se poate realiza cofinanțarea proiectelor (reprezintă o sumă de activități cofinanțate prin fonduri nerambursabile);
* **Pistă de audit** – formular care oferă posibilitatea unei persoane să urmărească o etapă procedurală din momentul inițierii până în momentul în care se raportează rezultatele finale – reprezintă trasabilitatea operațiunilor;
* **Potențial beneficiar (solicitant)** – reprezintă o persoană juridică/ fizică autorizată care este eligibilă (îndeplinind toate condițiile impuse) pentru accesarea fondurilor europene, dar care nu a încheiat încă un contract de finanțare/ Decizie de finanțare cu AFIR;
* **Reprezentant legal** – reprezentant al beneficiarului, conform actelor constitutive ale entității juridice, care semnează Contractul/ Decizia de finanțare, în cazul unui proiect selectat;
* **Strategie de Dezvoltare Locală** – document ce trebuie transmis de potențialele GAL-uri către Autoritatea de management și care va sta la baza selecției acestora. Prin acest document se stabilesc activitățile și resursele necesare pentru dezvoltarea comunităților rurale și măsurile specifice zonei LEADER;
* **Zi** – zi lucrătoare.

**1.2 ABREVIERI**

* **PNDR** – Programul Național de Dezvoltare Rurală este programul pe baza căruia va putea fi accesat EURI/FEADR şi care respectă liniile directoare strategice de dezvoltare rurală ale Uniunii Europene
* **FEADR** – Fondul European Agricol pentru Dezvoltare Rurală
* **MADR** – Ministerul Agriculturii și Dezvoltării Rurale
* **DGDR-AM PNDR** – Direcția Generală de Dezvoltare Rurală – Autoritatea de Management pentru Programul Național de Dezvoltare Rurală
* **AFIR** – Agenția pentru Finanțarea Investițiilor Rurale/ – instituţie publică subordonată MADR care derulează EURI/FEADR
* **DATLIN** – Direcția Asistență Tehnică, LEADER și Investiții Non – Agricole din cadrul AFIR
* **SIN** – Serviciul Investiții Non-Agricole din cadrul Direcției Asistență Tehnică, LEADER și Investiții Non-Agricole – AFIR
* **SL** – Serviciul LEADER din cadrul Direcției Asistență Tehnică LEADER și Investiții Non-Agricole – AFIR
* **DIBA** – Direcția Infrastructură de Bază și de Acces din cadrul AFIR
* **SIB** – Serviciul Infrastructură de Bază din cadrul Direcției Infrastructură de Bază și de Acces – AFIR
* **SIA** – Serviciul Infrastructură de Acces din cadrul Direcției Infrastructură de Bază și de Acces – AFIR
* **DAF** – Direcția Active Fizice din cadrul AFIR
* **SP** – Serviciul Pomicultură din cadrul Direcției Active Fizice – AFIR
* **SAF** – Serviciul Active Fizice din cadrul Direcției Active Fizice – AFIR
* **DPDIF** – Direcția Plăți Directe și Instrumente Financiare din cadrul AFIR
* **SPD** – Serviciul de Plăți Directe din cadrul Direcției Directe și Instrumente Financiare – AFIR
* **SIFFM** – Serviciul Instrumente Financiare și Fond Mutual din cadrul Direcției Directe și Instrumente Financiare – AFIR
* **CRFIR** – Centrul Regional pentru Finanțarea Investițiilor Rurale
* **OJFIR** – Oficiul Județean pentru Finanțarea Investițiilor Rurale
* **SLIN** – CRFIR – Serviciul LEADER și Investiții Non -Agricole din cadrul Centrului Regional pentru Finanțarea Investițiilor Rurale
* **SLIN-OJFIR** – Serviciul LEADER și Investiții Non-Agricole din cadrul Oficiului Județean pentru Finanțarea Investiților Rurale
* **CE-SLIN-OJFIR/ CRFIR** – Compartimentul Evaluare din cadrul Serviciului LEADER și Investiții Non-Agricole – Oficiul Județean pentru Finanțarea Investițiilor Rurale/ Centrul Regional pentru Finanțarea Investițiilor Rurale
* **CI-SLIN-CRFIR/ OJFIR** – Compartimentul Implementare, din cadrul Serviciului LEADER și Investiții Non-Agricole – Oficiul Județean pentru Finanțarea Investițiilor Rurale/ Centrul Regional pentru Finanțarea Investițiilor Rurale
* **CJC-CRFIR** – Compartimentul Juridic și Contencios din cadrul Centrului Regional pentru Finanțarea Investițiilor Rurale
* **CMIT – CRFIR** – Compartiment Monitorizare și IT din cadrul Centrului Regional pentru Finanțarea Investițiilor Rurale
* **SAFPD-CRFIR** – Serviciul Active Fizice și Plăți Directe din cadrul Centrului Regional pentru Finanțarea Investițiilor Rurale
* **SAFPD-CRFIR** – Serviciul Active Fizice și Plăți Directe din cadrul Oficiului Județean pentru Finanțarea Investițiilor Rurale
* **CE-SAFPD-OJFIR/CRCFIR** -Compartimentul Evaluare, din cadrul Serviciului Active Fizice și Plăți Directe – Oficiul Județean pentru Finanțarea Investițiilor Rurale/ Centrul Regional pentru Finanțarea Investițiilor Rurale
* **SIBA-CRFIR** – Serviciul Infrastructură de Bază și de Acces din cadrul Centrului Regional pentru Finanțarea Investițiilor Rurale
* **CE-SIBA-CRFIR** – Compartimentul Evaluare din carul Serviciului Infrastructură de Bază și de Acces din cadrul Centrului Regional pentru Finanțarea Investițiilor Rurale
* **SCP** – Serviciul Contabilizare Plăți din cadrul Direcției Efectuare și Contabilizare Plăți Fonduri Europene – AFIR
* **DCA** – Direcția Control și Antifraudă din cadrul AFIR
* **DGA AFPD** – Director General Adjunct Active Fizice și Plăți Directe
* **DGA ILINA** - Director General Adjunct Infrastructură, LEADER și Investiții Non – Agricole
* **DCP** – Direcția Coordonare Programe – AFIR
* **SM** – Serviciul Metodologie AFIR
* **SMER** – Serviciul Monitorizare, Evaluare, Raportare – AFIR
* **GAL** – Grup de Acțiune Locală

**CAPITOLUL 2 – PREVEDERI GENERALE**

**2.1 CONTRIBUȚIA MĂSURII M3/ 6A - SUPORT ÎN DEZVOLTAREA ECHILIBRATĂ A TERITORIULUI PRIN ACTIVITĂȚI NON-AGRICOLE LA DOMENIILE DE INTERVENȚIE**

Măsura M3/ 6A – ”Suport în dezvoltarea echilibrată a teritoriului prin activități non-agricole” se încadrează în măsura 06 ”Dezvoltarea exploatațiilor și a întreprinderilor” și contribuie la domeniul de intervenție DI 6A – ”Facilitarea diversificării, a înființării și a dezvoltării de întreprinderi mici, precum și crearea de locuri de muncă”.

În cadrul acestei submăsuri se va acorda sprijin prin Instrumentul de Redresare al Uniunii Europene (EURI), în baza Regulamentului (UE) 2020/2094 al Consiliului din 14 decembrie 2020.

Măsura M3/ 6A are ca obiectiv de dezvoltare rurală obținerea unei dezvoltări teritoriale echilibrate a economiilor și comunităților rurale, inclusiv crearea și menținerea de locuri de muncă.

Această măsură încurajează o integrare pe orizontală a activităţilor din mediul rural, în sensul că se vor încuraja activităţi non-agricole de tip suport pentru activităţile agricole de-a lungul lanţurilor alimentare scurte şi, totodată se prioritizează iniţiativele membrilor de la nivelul gospodăriilor agricole care încep noi activităţi; în acest mod, măsura propusă contribuie la Domeniul de intervenție 6A “Facilitarea diversificării, a înființării și a dezvoltării de întreprinderi mici, precum și crearea de locuri de muncă” prevăzută la art. 5, Reg. (UE) nr. 1305/2013, pct 6 a. În acelaşi timp, măsura va conduce şi la efecte secundare, în sensul că va contribui direct la obiectivele domeniului de intervenţie 6A, însă va avea un impact pozitiv şi asupra îmbunătăţirii performanţei generale a exploataţiilor agricole prin participarea fermierilor la dezvoltarea lanţurilor de produse alimentare (DI 3A), precum şi la o utilizare eficientă a resurselor în sectorul agricol-alimentar (DI 5C).

Prin iniţiativele sub această măsura orientate către tehnologiile avansate şi moderne cu caracter inovator se va contribui la realizarea de obiective transversale prin investiţiile, aşa cum sunt definite de Reg. (UE) nr. 1305/2013) :mediu,clima si inovare.

Măsura vizează o întreagă paletă de activități de producție, prestări de servicii pentru orice sector de activitate non-agricol și în limita permisă de cadrul programului de finanțare, astfel încât integrarea pe verticală a ofertei la nivelul teritoriului este realizată de la sine.

O atenție deosebită se va acorda proiectelor susținute de către tineri, femei și alte categorii defavorizate de la nivelul teritoriului GAL. Activitățile cu impact limitat asupra mediului se vor prioritiza. Un aspect foarte important la nivelul acestor noi inițiative îl vor ocupa activitățile de suport și de marketing al acestora.

**Obiective specifice ale măsurii**:

* Crearea de noi activități non-agricole de către micii fermieri, membrii familiilor acestora și, în general, de către micii întreprinzători din teritoriul GAL
* Încurajarea investițiilor din afara teritoriului GAL cu scopul dezvoltării întreprinderilor mici și micro-întreprinderilor pentru a compensa slaba capitalizare din interiorul GAL
* Sprijinirea și dezvoltarea activităților meșteșugărești locale.

|  |
| --- |
| **Atenție! NU sunt eligibile activităţile complementare activităţilor desfăşurate de solicitant înaintea depunerii proiectului.** |

***Activitate complementară***

*Prin* ***activitate complementară*** *se înțelege activitatea care se desfăşoară în scopul completării/dezvoltării/optimizării activităţilor solicitantului (pentru care are codurile CAEN autorizate), desfăşurate de acesta anterior depunerii proiectului.*

**Domeniile de diversificare acoperite sunt**:

* Activități de producție - Fabricarea produselor textile, îmbrăcăminte, articole de marochinărie, articole de hârtie și carton, fabricarea produselor cosmetice, farmaceutice, activități de prelucrare a produselor lemnoase, fabricarea de construcții metalice, mașini, utilaje și echipamente, etc.
* Activități meșteșugărești – artizanat și alte activități tradiționale non-agricole – olărit, brodat, prelucrare manuală a fierului, lânii, lemnnului, pielii, etc.
* Activități turistice – servicii agroturistice/ cazare, servicii de cazare în parcuri pentru rulote, camping și tabere, servicii turistice de agremenent și alimentație publică, servicii de catering, servicii de ghidaj turistic, etc.
* Furnizarea de servicii – medicale, sociale, sanitar-veterinare, reparații de mașini, unelte, obiecte casnice, consultanță, contabilitate, juridice, audit, servicii în tehnologia informației și servicii informatice, servicii tehnice, administrative inclusiv construcții, reconstrucții și/ sau modernizarea spațiilor și zonelor aferente desfășurării activităților
* Fabricarea de peleți și brichete din biomasă

**2.2 CONTRIBUȚIA PUBLICĂ TOTALĂ A MĂSURII M3/ 6A – SUPORT ÎN DEZVOLTAREA ECHILIBRATĂ A TERITORIULUI PRIN ACTIVITĂȚI NON-AGRICOLE**

Parteneriatul Grup de Acțiune Locală ,,Canal Dunăre - Marea Neagră 2016’’ dispune, în conformitate cu planul de finanțare aferent Strategiei de Dezvoltare Locală de **1.562.507,27 euro** sumă pentru toate măsurile finanțabile prin Strategia de Dezvoltare Locala a Grupului de Acțiune Locală ,,Canal Dunăre - Marea Neagră 2016’’.

Contribuția publică totală aferentă Măsurii M3/ 6A – ”Suport în dezvoltarea echilibrată a teritoriului prin activități non-agricole” este de **94.181,62 euro**.

**2.3 TIPUL SPRIJINULUI, SUME APLICABILE ȘI RATA SPRIJINULUI**

Prin Măsura M3/6A - ”Suport în dezvoltarea echilibrată a teritoriului prin activități non-agricole”, tipul sprijinului este după cum urmează:

* Sub formă de sumă forfetară pentru finanțarea de noi activități non-agricole în mediul rural pe baza unui plan de afaceri.

Proiectele din cadrul acestei măsuri sunt din categoria operațiunilor generatoare de venit. Beneficiarii sprijinului sunt agenți economici care necesită sprijin pentru dezvoltare și care crează și mențin locuri noi de muncă.

Sprijinul public nerambursabil va respecta prevederile Reg. CE nr. 1407/2013 cu privire la sprijinul de minimis și nu va depăși 200.000 euro/ 3 ani fiscali.

Cuantumul sprijinului este de **50.000 euro/ proiect**, cu posibilitatea majorării sprijinului la valoarea de **70.000 de euro/ proiect**, în cazul activităților de producție, servicii medicale, sanitar-veterinare și de agro-turism.

Proiectele selectate care primesc cuantumul sprijinului nerambursabil de 50.000 euro/ proiect vor reprezenta cea mai mare pondere a proiectelor.

**Valoarea nerambursabilă aferentă sprijinului prin măsura M3/ 6A – ”Suport în dezvoltarea echilibrată a teritoriului prin activități non-agricole”** este de **50.000 euro,** cu posibilitatea majorării sprijinului la valoarea de **70.000 de euro/ proiect**, în cazul activităților de producție, servicii medicale, sanitar-veterinare și de agro-turism**.**

**Atenție! Sprijinul se acordă sub formă de sumă forfetară în funcție de tipul investiției, respectiv, 50.000 euro sau 70.000 euro. Nu se alocă sume intermediare.**

**Atenție! În cazul în care prin proiect sunt propuse activități aferente mai multor coduri CAEN (maximum 5 coduri CAEN) , cu valori diferite ale sprijinului public nerambursabil (50.000 euro, respectiv 70.000 euro), proiectul va primi spijinul cel mai mic.**

**2.4 LEGISLAȚIA NAȚIONALĂ ȘI EUROPEANĂ APLICABILĂ MĂSURII**

* Legea nr. 346/ 2004, privind stimularea înființării și dezvoltării întreprinderilor mici și mijlocii cu completările și modificările ulterioare.
* Legea 31/ 1990, privind societățile comerciale, republicată, cu completările și modificările ulterioare.
* OUG 44/ 2008, privind desfășurarea activităților economice de către persoanele fizice autorizate, întreprinderile individuale și întreprinderile familiale cu modificările și completările ulterioare, aprobată cu modificări și completări prin Legea nr.182/2016.
* Regulamentul (UE) nr. 1303/2013 de stabilire a unor dispoziții comune privind Fondul european de dezvoltare regională, Fondul social european, Fondul de coeziune, Fondul european agricol pentru dezvoltare rurală și Fondul european pentru pescuit și afaceri maritime, precum și de stabilire a unor dispoziții generale privind Fondul european de dezvoltare regională, Fondul social european, Fondul de coeziune și Fondul european pentru pescuit și afaceri maritime și de abrogare a Regulamentului (CE) nr. 1083/2006 al Consiliului, cu modificările şi completările ulterioare;
* Regulamentul (UE) nr. 1305/2013 privind sprijinul pentru dezvoltare rurală acordat din Fondul european agricol pentru dezvoltare rurală (FEADR) și de abrogare a Regulamentului (CE) nr. 1698/2005 al Consiliului, cu modificările şi completările ulterioare.

**2.5 ARIA DE APLICABILITATE A MĂSURII, RESPECTIV TERITORIUL ACOPERIT DE GAL**

Aria de aplicabilitate a Măsurii 3/6A ”Suport în dezvoltarea echilibrată a teritoriului prin activități non-agricole” este spațiul rural aferent tertoriului GAL ,,Canal Dunăre - Marea Neagră 2016’’.

De asemenea, investiția trebuie să se realizeze pe teritoriul GAL, iar comercializarea produselor se poate face și în afara acestuia.

**SPAȚIUL RURAL ELIGIBIL**

Teritoriul acoperit de Parteneriatul **Cumpăna – Poarta Albă – Valu lui Traian** se află situat la extremitatea Sud-Estică a României și a regiunii de devoltare Sud-Est, în partea Central - Estică a Dobrogei și a județului Constanța. Cu o suprafată de 176,37 km2, reprezentând 2,538% din suprafața județului Constanța, o populație de 29.917 locuitori, reprezentând 43,73% din populația județului, pe suprafața acoperită de parteneriat, densitatea populației este de 169,08 locuitori/ km2.

**CAPITOLUL 3 - DEPUNEREA PROIECTELOR**

Depunerea Cererilor de Finanțare la Grupul de Acțiune Locală ,,Canal Dunăre - Marea Neagră 2016’’se va realiza pe suport tipărit în 2 (două) exemplare, un exemplar original și o copie, ambele fiind însoțite de CD-uri cu varianta scanată a Cererii de Finanțare. Dosarul Cererii de Finanțare se va depune legat, cu toate paginile numerotate.

Locul de depunere al proiectelor, va fi la sediul Asociației GAL ,,Canal Dunăre – Marea Neagră 2016’’, din comuna Cumpăna, str. Șoseaua Constanței, nr. 132 - incinta Primăriei Cumpăna, camera 21, jud. Constanța.

Programul de funcționare, respectiv orele în care solicitanții pot depune proiectele este de luni până vineri, de la orele 11.00 -16.00

Perioada de depunere a proiectelor, respectiv sesiunile de depunere aferente măsurilor din Strategia de Dezvoltare Locală, vor fi deschise minim 30 de zile calendaristice.

Sesiunea de depunere va fi anuală și va avea următoarea alocare financiară:

* M3/ 6A ”Suport în dezvoltarea echilibrată a teritoriului prin activități non-agricole” **- 94.181,62 euro**
* Punctajul minim pe care trebuie să îl obțină un proiect pentru a fi finanțat prin măsura M3/ 6A ”Suport în dezvoltarea echilibrată a teritoriului prin activități non-agricole” **este de 30 puncte.**

**CAPITOLUL 4 - CATEGORIILE DE BENEFICIARI ELIGIBILI**

**Cine poate beneficia de fonduri nerambursabile?**

Solicitanții eligibili pentru sprijinul financiar nerambursabil acordat prin măsura M3/ 6A, sunt:

* Fermieri sau membrii unei gospodării agricole, care își diversifică activitatea prin înființarea unei activități non-agricole în spațiul rural pentru prima dată(autorizati cu statut minim de PFA).
* Microîntreprinderi și întreprinderi mici existente din spațiul rural, care își propun activități non-agricole, pe care nu le-au mai efectuat până la data aplicării pentru sprijin financiar nerambursabil.
* Microîntreprinderi și întreprinderi mici noi, înființate în anul depunerii aplicației de finanțare sau cu o vechime de maxim 3 ani fiscali, care nu au desfășurat actviități până în momentul depunerii acesteia (start-up).
* Antreprenorii și angajații structurilor înființate sau dezvoltate, beneficiarii măsurii 1.

ATENȚIE!

O microîntreprindere este considerată nou înființată (start-up) dacă este înființată în anul depunerii Cererii de Finanțare sau dacă nu a înregistrat activitate până în momentul depunerii acesteia, dar nu mai mult de 3 ani fiscali consecutivi.

Persoanele fizice neautorizate nu sunt eligibile.

**Categoriile de beneficiari eligibili**, în funcție de forma de organizare:

1. **Persoană fizică autorizată** – înființată în baza OUG 44/ 2008, cu modificările și completările ulterioare
2. **Întreprindere individuală -** înființată în baza OUG 44/ 2008, cu modificările și completările ulterioare
3. **Întreprindere familială** - înființată în baza OUG 44/ 2008, cu modificările și completările ulterioare
4. **Societate în nume colectiv – SNC** - înființată în baza Legii 31/ 1990 republicată, cu modificările și completările ulterioare
5. **Societate în comandită simplă – SCS** - înființată în baza Legii 31/ 1990 republicată, cu modificările și completările ulterioare
6. **Societate pe acțiuni – SA** - înființată în baza Legii 31/ 1990 republicată, cu modificările și completările ulterioare
7. **Societate în comandită pe acțiuni – SCA** - înființată în baza Legii 31/ 1990 republicată, cu modificările și completările ulterioare
8. **Societate cu răspundere limitată – SRL** - înființată în baza Legii 31/ 1990 republicată, cu modificările și completările ulterioare
9. **Societate comercială cu capital privat** - înființată în baza Legii 15/ 1990 republicată, cu modificările și completările ulterioare
10. **Societate agricolă** - înființată în baza Legii 36/ 1991 republicată, cu modificările și completările ulterioare
11. **Societate cooperativă agricolă de gradul 1 și societăți cooperative meșteșugărești și de consum de gradul 1,** înființate în baza Legii 1/ 2005, care au prevăzute în actul constitutiv ca obiectiv - desfășurarea de activități neagricole.
12. **Cooperativă agricolă de gradul 1,** înființată în baza legii 566/ 2004 de exploatare și gestionare a terenurilor agricole și a efectivelor de animale.

ATENȚIE!

În cadrul măsurii M3/ 6A, solicitantul trebuie să aibă capital 100% privat.

Solicitanții eligibili trebuie să se încadreze în categoria:

* Microîntreprindere – maxim 9 salariați și realizează o cifră de afaceri anuală netă sau dețin active totale de până la 2 milioane de euro, echivalent în lei.
* Întreprindere mică – între 10 și 49 de angajați și realizează o cifră de afaceri anuală netă sau dețin active totale de până la 10 milioane de euro, echivalent în lei.

**ATENȚIE!**

Dovada încadrării în categoria de micro-întreprindere sau întreprindere mică se face pe baza Declarației privind încadrarea întreprinderii în categoria întreprinderilor mici și mijlocii și a Calculului pentru Întreprinderile partenere sau legate, completate în conformitate cu anexele la Legea nr. 346/ 2004 privind stimularea înființării și dezvoltării întreprinderilor mici și mijlocii, cu modificările și completările ulterioare. Dacă există neconcordanțe între verificările realizate prin intermediul ONRC, Declarația privind încadrarea întreprinderii în categoria întreprinderilor mici și mijlocii și calculul pentru întreprinderile partenere sau legate, se vor solicita informații suplimentare pentru corectarea acestora.

În vederea identificării relației în care se află întreprinderea solicitantă cu alte întreprinderi, raportată la capitalul sau la drepturile de vot deținute ori la dreptul de a exercita o influență dominantă, se vor respecta prevederile art. 4 din Legea nr. 346/ 2004. Întreprinderile autonome, întreprinderile partenere și întreprinderile legate sunt definite la art. 4 din Legea nr. 346/ 2004, privind stimularea înființării și dezvoltării întreprinderilor mici și mijlocii. O întreprindere nu poate fi considerată micro-întreprindere sau întreprindere mică dacă cel puțin 25% din capitalul social ori din drepturile de vot ale acesteia sunt controlate, direct sau indirect, în comun ori cu titlu individual, de către una sau mai multe organisme ori colectivități publice coform art. 4 din Legea nr. 346/ 2004.

Datele utilizate pentru calculul numărului mediu de salariați, cifra de afaceri netă anuală și activele totale sunt cele raportate în situațiile financiare aferente exercițiului financiar precedent, aprobate de adunarea generală a acționarilor sau asociaților conform art. 6(1) al Legii nr. 346/ 2004.

Dacă la data întocmirii situațiilor financiare anuale întreprinderea nu se mai încadrează în plafoanele stabilite la art. 3 și 4, aceasta nu își va pierde calitatea de întreprindere mică, mijlocie sau micro-întreprindere decât dacă depășirea acestor plafoane se produce în două exerciții financiare consecutive, conform art. 6(2) al Legii nr. 346/ 2004.

Pentru o întreprindere nou înființată, numărul de angajați este cel declarat în declarația privind încadrarea întreprinderii în categoria întreprinderilor mici și mijlocii și poate fi diferit de numărul de salariați prevăzut în proiect.

Se va verifica condiția de întreprinderi legate sau partenere sau autonomă pentru încadrarea în categoria de micro-întreprindere sau întreprindere mică.

Solicitantul trebuie sa respecte următoarele cerințe:

* Să fie persoană juridică română
* Să aibă capital 100% privat
* Să acționeze în nume propriu
* Să asigure surse financiare stabile și suficiente pe tot parcursul implementării proiectului.

Având în vedere prevederile Regulamentului (UE) 2016/679 al Parlamentului European și al Consiliului din 27 aprilie 2016, privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE (Regulamentul general privind protecția datelor), toate cererile de finanțare depuse la GAL, trebuie să includă o declarație privind prelucrarea datelor cu caracter personal asumată de către reprezentantul legal al solicitantului prin bifarea în Secțiunea F – a Cererii de Finanțare.

**CAPITOLUL 5 - CONDIȚII MINIME OBLIGATORII PENTRU ACORDAREA SPRIJINULUI**

Pentru a putea primi sprijin în cadrul măsurii M3/6A, solicitantul sprijinului trebuie să îndeplinească următoarele condiții:

* Solicitantul trebuie să se încadreze în categoria beneficiarilor eligibili;
* Solicitantul trebuie să prezinte un plan de afaceri pentru desfăşurarea activităţilor neagricole ;
* Proiectul trebuie să se încadreze în cel puțin unul dintre tipurile de activități sprijinite prin măsură M3/6A;

SPAȚIUL RURAL ELIGIBIL

Teritoriul acoperit de Parteneriatul GAL ,,Canal Dunăre - Marea Neagră 2016’’ este constituit din UAT-uri aferente spațiului rural, după cum urmează:

* Comuna Cumpăna
* Comuna Poarta Albă
* Comuna Valu lui Traian
* Sediul social și punctul/punctele de lucru trebuie să fie situate în spațiul rural, iar activitatea va fi desfășurată în spațiul rural- GAL Canal Dunare-Marea Neagra 2016;
* Implementarea planului de afaceri trebuie să înceapă în cel mult 9 luni de la data deciziei de acordare a sprijinului;
* Solicitantul isi va asuma crearea a minim 2 locuri de munca.

În cadrul acestei măsuri, un potențial beneficiar poate solicita finanțare pentru unul sau mai mult proiecte, cu respectarea condițiilor de eligibilitate.

Următoarele categorii de solicitanți/ beneficiari pot depune proiecte în cadrul măsurilor de investiții derulate prin PNDR 2014-2020, cu respectarea următoarelor condiții, după caz:

1. Solicitanții/ beneficiarii/ membrii asociațiilor de dezvoltare intercomunitară, după caz, înregistrați în registrul debitorilor AFIR, atât pentru programul SAPARD, cât și pentru programul FEADR care achită integral datoria față de AFIR, inclusiv dobânzile și majorările de întârziere până la semnarea contractelor de finanțare.

Pot depune proiecte aferente măsurilor de investiții derulate prin PNDR 2014-2020 și solicitanții care au depus astfel de proiecte în sesiunile anterioare și care nu au prezentat proiectul tehnic la data prevăzută în notificarea AFIR.

**CAPITOLUL 6 - CHELTUIELI ELIGIBILE SI NEELIGIBILE**

Operațiunile și cheltuielile sunt eligibile, cu respectarea prevederilor Ordinului MADR nr.1731/ 2015, privind instituirea schemei de ajutor de minimis ”Sprijin acordat microîntreprinderilor și întreprinderilor mici din spațiul rural pentru înființarea și dezvoltarea activităților economice neagricole”, cu modificările și completările ullterioare.

Tipurile de operațiuni și cheltuieli eligibile vor fi în conformitate cu Lista codurilor CAEN eligibile pentru finanțarea în cadrul măsurii M3/ 6A, Anexa 7 din Ghidul solicitantului .

Anexa 8 la Ghidul solicitantului conține lista codurilor CAEN aferente activităților pentru care sunt permise doar cheltuieli de dotare.

**ACȚIUNI ELIGIBILE SPECIFICE:**

Sunt eligibile toate tipurile de operațiuni care sunt în concordanță cu regulile generale din Regulamentele Europene, prioritățile stabilite pentru dezvoltarea locală – LEADER și obiectivele și prioritățile stabilite în Planul de afaceri, cu excepția cheltuielilor cu achiziționarea de echipamente și utilaje agricole aferente activității de prestare de servicii agricole.

* Construcția, extinderea și/ sau modernizarea și dotarea clădirilor
* Achiziționarea și costurile de instalare, inclusiv în leasing de utilaje, instalații și echipamente noi
* Investiții intangibile – achiziționarea sau dezvoltarea de software și achiziționarea de brevete, licențe, drepturi de autor, mărci.
* Înființarea/ modernizarea de firme de profil non-agricol productive (ex. Industria ușoară) și de servicii pentru populația zonei (ex. Servicii de croitorie, cizmărie, reparații mașini, unelte și obiecte casnice, investiții în producerea de energie regenerabilă, etc.)
* Înființarea de ateliere/ cooperative meșteșugărești
* Construcția, extinderea și/ sau modernizare și dotarea agropensiunilor și a altor structuri de primire turistică (camping, sat de vacanță, bungalow-uri, etc.)
* Înființarea/ modernizarea/ dotarea de activități de agrement (trasee turistice, parcuri tematice de tip paint-ball, aventuri, etc.)

Cheltuielile privind costurile generale ale proiectului sunt eligibile dacă îndeplinesc cumulativ următoarele condiții:

1. Dacă respectă prevederile art.45 din Regulamentul nr. 1305/ 2013
2. Sunt prevăzute sau rezultă din aplicarea legislației în vederea obținerii de avize, acorduri și autorizații necesare implementării activităților eligibile ale operațiunii ori din cerințele minime impuse de PNDR 2014-2020.
3. Sunt aferente, după caz: unor studii și/sau analize privind durabilitatea economică și de mediu, plan de afaceri, proiect tehnic, document de avizare a lucrărilor de intervenție întocmite în conformitate cu prevederile legislației în vigoare.
4. Sunt necesare în procesul de achiziții publice pentru activitățile eligibile ale operațiunii.
5. Sunt aferente activităților de coordonare și supervizare a execuției și recepției lucrărilor de construcții-montaj.

Cheltuielile de consultanță și pentru managementul proiectului sunt eligibile dacă respectă condițiile de mai sus și vor fi decontate proporțional cu valoarea fiecărei tranșe de plată aferente proiectului.

Prin excepție, cheltuielile de consultanță pentru întocmirea dosarului cererii de finanțare se pot deconta integral în cadrul primei tranșe de plată.

Costurile generale ale proiectului pentru care sunt puse condițiile de mai sus trebuie să se încadreze în maxim 10% din totalul cheltuielilor eligibile pentru proiectele care prevăd construcții-montaj și în limita a 5% pentru proietele care prevăd investiții în achiziții, altele decât cele referitoare la construcții-montaj.

ATENȚIE!

Cheltuielile cu achiziționarea de utilaje și echipamente agricole aferente activității de prestare de servicii agricole nu sunt eligibile.

**Cheltuielile necesare pentru implementarea proiectului sunt eligibile dacă:**

1. Sunt realizate efectiv **după data semnării contractului de finanțare** și sunt în legătură cu îndeplinirea obiectivelor investiției;
2. Sunt efectuate **pentru realizarea investiției** cu respectarea rezonabilității costurilor (încadrarea în prețurile stabilite în Baza de date cu Prețuri de referință a AFIR), iar în cazul în care nu se identifică în această bază de date, prezentarea ofertelor corespunzătoare tipului de achiziție realizată: o ofertă pentru prețuri de sub 15.000 de euro și două oferte pentru prețuri peste 15.000 de euro.
3. Sunt efectuate cu **respectarea prevederilor contractului de finanțare** semnat cu AFIR;
4. Sunt **înregistrate în evidențele contabile ale beneficiarului, sunt identificabile, verificabile și sunt susținute de originalele documentelor justificative**, în condițiile legii;

**Cheltuieli eligibile pentru mijloace de transport specializate**

Sunt acceptate pentru finanțare următoarele **tipuri de mijloace de transport**:

* Ambulanță umană
* Autospecială pentru salubrizare
* Mașină specializată pentru investiții, prevăzută cu nacelă pentru execuția de lucrări la înălțime
* Autocisternă pentru produse nealimentare (doar cisternă pe autoșasiu – exclus cap tractor și remorcă autocisternă sau una din ele separat)
* Mașină de măturat carosabilul
* Auto-betonieră
* Autovidanjă
* Utilaj specializat pentru împrăștiere material antiderapant (este eligibil doar dacă echipamentul este montat direct pe autoșasiu, fără a putea fi detașat)
* Mijloc de transport de agrement – ATV, bicicletă, trotinetă, etc.

Ambulanța veterinară, mașina de transport funerar sunt eligibile cu îndeplinirea cumulativă a următoarelor condiții:

* Mijlocul de transport să fie încadrat în categoria N1 sau N2 cu maxim 3 locuri, 2 uși de acces în cabină;
* să fie modificat constructiv și omologat RAR ca autovehicul specializat/ special pentru activitatea propusă în proiect, cu excepția ambulanțelor veterinare;
* În cazul ambulanțelor veterinare, omologarea RAR se obține în baza unui aviz emis de Colegiul Medicilor Veterinari care atestă ca autovehiculul este dotat conform Hotărârii Consiliului Național; RAR va face mențiunea ”echipare specifică intervenții medicină veterinară”;
* În cartea de identitate a vehiculului trebuie înregistrată mențiunea specială din care să reiasă modificare de structură, conform cerințelor autorității publice de resort și a legislației în vigoare;
* Mijlocul de transport nu va fi folosit pentru alte scopuri și activități, cu excepția celor propuse în proiect.

Mijloacele de transport de mai sus trebuie să fie compacte, specializate și să deservească exclusiv activitățile propuse prin proiect. Nu se acceptă mijloacele de transport de tip tractor/ cap tractor cu remorcă/ semiremorcă (capul tractor poate fi folosit și pentru alte tipuri de activități)

Se va aduce obligatoriu omologarea RAR la ultima tranșă de plată.

Tipurile de ambarcațiuni eligibile la finanțare:

1. Bărci cu rame, canotci, caiace, canoe, bărci cu vele
2. Ambarcațiuni sportive de agrement cu mecanism de propulsare cu pedale (hidrobiciclete)
3. Ambarcațiuni spotive de agrement cu autopropulsare tip barcă cu motor și barcă cu vele și motor destinate transportului turiștilor conform MG 2195/ 2004 privind stabilirea condițiilor de introducere pe piață și/ sau punere în funcțiune a ambarcațiunilor de agrement și cu acordul custodelui, în cazul ariilor naturale protejate.

***Tipurile de ambarcațiuni menționate la punctele de mai sus vor fi achiziționate doar în scop de agrement!***

***Costurile pentru utilajele agricole nu sunt acceptate la finanțare.***

În cazul proiectelor prin care se propune achiziția de echipamente de agrement (de ex. Arc, echipament paintball, echipamente gonflabile, ect.) solicitantul/ beneficiarul are obligația de a utiliza echipamentele achiziționate **numai în scopul deservirii activităților propuse prin proiect și numai în aria geografică descrisă în Planul de afaceri.**

În cazul în care în perioada de valabilitate a Contractului de finanțare (inclusiv în perioada de monitorizare) se constată utilizarea echipamentelor și a mijloacelor de transport de agrement în afara ariei descrise, va fi recuperat întregul ajutor financiar plătit până la data respectivă.

Activele corporale și necorporale rezultate din implementarea proiectelor finanțate potrivit Măsurii M3/ 6A, inclusiv prin schemele de ajutor, trebuie să fie incluse în categoria activelor proprii ale beneficiarului și să fie utilizate pentru activitatea care a beneficiat de finanțare nerambursabilă pentru minim 3 ani de la data efectuării ultimei plăți.

În caz de nerespectare a durabilității investiției, contribuția publică alocată prin M3/ 6A se recuperează în condițiile art. 71 din Regulamentul UE 1303/ 2013, în termen de 5 ani de la efectuarea ultimei plăți către beneficiar, termen valabil și pentru recuperarea contribuției publice aferente oricăror cheltuieli/ activități neeligibile din cadrul investiției finanțate din fonduri nerambursabile.

În condițiile art.71 din Regulamentul UE nr. 1303/ 201, în cazul unei operațiuni constând în investiții în infrastructură sau producție, contribuția din PNDR 2014-2020 se recuperează dacă, în termen de 10 ani de efectuarea plății finale către beneficiar, activitatea de producție în cauză este delocalizată în afara UE, cu excepția situației în care beneficiarul este un IMM, pentru care termenul de recuperare este de 7 ani. În cazul în care contribuția prin PNDR 2014-2020 ia forma unui ajutor de stat, perioada de 10 ani se înlocuiește cu termenul limită aplicabil potrivit normelor privind ajutorul de stat.

Pentru categoriile de beneficiari care, după selectarea/ contractarea proiectului, precum și în perioada de monitorizare, își schimbă tipul și dimensiunea întreprinderii avute la data depunerii cererii de finanțare, în sensul trecerii de la categoria de microîntreprindere la categoria de mică sau mijlocie, respectiv de la categoria întreprindere mică sau mijlocie la categoria alte întreprinderi, cheltuielile pentru finanțare rămân eligibile, cu respectarea prevederilor legale în vigoare.

ATENȚIE!

În ariile naturale protejate sunt eligibile echipamentele de agrement autopropulsate numai cu acordul administratorului/ custodelui ariei naturale respective.

ATENȚIE!

În cadrul proiectelor care vizează activități în cadrul CAEN – 5530 – Parcuri pentru rulote, camping și tabere, pentru construire căsuțe capacitatea de cazare construită/ modernizată prin proiect se va limita la capacitatea maximă de cazare de 3-4 locuri/ căsuță, fără a fi limitat numărul căsuțelor, iar pentru bungalow-uri se acceptă construirea unui singur bungalow cu o capacitate de cazare de maxim 8 camere (16 locuri de cazare). Structurile dezvoltate prin proiecte finanțate pe acest cod CAEN, trebuie să respecte prevederile OANT 65/ 2013, inclusiv definițiile și criteriile minime obligatorii prevăzute în Anexa 1 (6) a acestui act normativ.

Pentru proiectele prin care se propun venituri din organizare de tabere, grupurile de turiști vor fi cazate în căsuțe sau bungalow.

**Taberele de pescuit nu sunt eligibile!**

**TIPURI DE INVESTIȚII ȘI CHELTUIELI NEELIGIBILE**

**NU SUNT ELIGIBILE:**

* Cheltuieli specifice de înființare și funcționare a întreprinderilor (obținerea avizelor de funcționare, taxe de autorizare, salarii angajați, cheltuieli administrative, etc.)
* Cheltuieli cu achiziționare de bunuri și echipamente second-hand
* Prestarea de servicii agricole
* Producția de electricitate din biomasă ca și activitate economică

**CAPITOLUL 7 - SELECȚIA PROIECTELOR**

Punctajul minim admis la finanțare pentru măsura M3/ 6A – ”Suport în dezvoltarea echillibrată a teritoriului prin activități non-agricole” – sesiunea 1 din anul 2024, este de **30 de puncte și reprezintă pragul sub care nici un proiect nu poate intra la finanțare**.

Evaluarea proiectelor depuse se va face de către angajații Parteneriatului Grup de Acțiune Locală ,,Canal Dunăre - Marea Neagră 2016’’ și s-au luat în calcul 30 de zile pentru fiecare apel de selecție. Pentru toate proiectele evaluate la nivelul GAL, evaluatorii, stabiliți cu respectarea prevederilor SDL, vor verifica conformitatea și eligibilitatea proiectelor și vor acorda punctaje aferente fiecărei cereri de finanțare. Toate verificările se realizează pe evaluări documentare, în baza unor fișe de verificare elaborate la nivelul GAL, datate și semnate de experții evaluatori.

Toate evaluărie efectuate de către evaluatori vor respecta principiul de verificare ”4 ochi”, respectiv vor fi semnate de 2 experți.

În urma evaluării proiectelor depuse la Parteneriatul Grup de Acțiune Locală ,,Canal Dunăre - Marea Neagră 2016’’, angajații vor ierarhiza proiectele în funcție de rezultatul evaluării și anume:

* Proiecte retrase, neeligibile, eligibile neselectate și eligibile selectate.

**Procedura de evaluare și de selecție** a proiectelor depuse în cadrul GAL Canal Dunăre - Marea Neagră 2016 va fi realizată de către un Comitet de Selecție stabilit de către organele de decizie (Adunarea Generală a Asociaților și Consiliul Director), format din minim 5 membri ai parteneriatului.

Selecția proiectelor se va face aplicând regula de ”dublu cvorum”, respectiv pentru validarea voturilor, în momentul selecției vor fi prezenți cel puțin 50% din membrii Comitetului de Selecție. Pentru transparența procesului de selecție a proiectelor și pentru efectuarea activitățior de control și monitorizare, la aceste selecții va lua parte și minim un reprezentant al Ministerului Agriculturii și Dezvoltării Rurale de la nivel județean.

GAL Canal Dunăre - Marea Neagră 2016 poate să solicite beneficiarului, clarificări referitoare la îndeplinirea condițiilor de conformitate, eligibilitate și selecție, dacă este cazul. Nu se vor lua în considerare clarificările de natură să completeze/ modifice datele inițiale ale proiectului depus. Angajații GAL implicați în procesul de evaluare al proiectelor pot realiza vizite pe teren în vederea verificării eligibilității, iar în acest scop vor completa Fișa de verficare pe teren. Efectuarea vizitei pe teren nu este obligatoriu de realizat de către GAL, aceasta va fi efectuată de către experții din cadrul AFIR, la momentul verificării eligibilității cererilor de finanțare depuse la OJFIR. După încheierea procesului de evaluare și selecție, Comitetul de Selecție va emite un Raport de Selecție Intermediar, în care vor fi înscrise proiectele retrase, neeligibile, eligibile neselectate și eligibile selectate, valoarea acestora, numele solicitanților, iar pentru proiectele eligibile punctajul obținut. Raportul de Selecție Intermediar va fi publicat pe site-ul propriu al GAL. În baza acestuia, beneficiarii vor fi notificați de către GAL. Cei care nu au fost selectați pot depune contestații la sediul GAL, în termen de maximum 5 zile lucrătoare de la primirea notificării sau în maximum 10 zile lucrătoare de la publicarea Raportului pe site-ul propriu al GAL.

Contestațiile primite vor fi analizate de către o Comisie de Soluționare a Contestațiilor înființată la nivelul GAL, care va fi compusă din alte persoane decât cele care au făcut parte din Comitetul de Selecție. Componența Comisiei de Soluționare a Contestațiilor va fi stabilită și aprobată de către organul de conducere GAL și va respecta ponderile privind participarea public-privată aplicate pentru constituirea Comitetului de Selecție. Comisia va elabora un Raport de Contestații, semnat de către membrii acesteia și va fi înaintat Comitetului de Selecție GAL. GAL va publica pe site-ul propriu Raportul de Contestații. În momentul depunerii la OJFIR, proiectele selectate vor fi însoțite de fișele de verificare și de Raportul de Selecție

emise de GAL, însoțite de copii ale declarațiilor privind evitarea conflictului de interese.

Punctajul proiectului se calculează în baza următoarelor PRINCIPII ȘI CRITERII DE SELECȚIE:

|  |  |  |
| --- | --- | --- |
| Nr. crt. | PRINCIPII ȘI CRITERII DE SELECȚIE | PUNCTAJ |
|  | **Principiul diversificării activității agricole a fermierilor/ membrilor gospodăriei agricole către activități non-agricole** | **Max.15p** |
| * 1. Proiecte care sunt inițiate de un fermier (persoană neautorizată)/ membru al gospodăriei agricole/ întreprindere existentă (cel puțin PFA) care a activat în agricultură minimum 12 luni până la data depunerii cererii de finanțare\*   (fapt verificat în baza de date APIA/ Registrul ANSVSA/ Registrul Agricol/ documente financiar contabile). | 15 p |
|  | **Principiul prioritizării sectoarelor cu potențial de creștere (textile și pielărie, industrii creative și culturale – inclusiv meșteșuguri, producție, agroturism, etc.)** | **Max. 20 p** |
| 2.1 Proiecte ce vizează activități de producție din sectoarele cu potențial de creștere, servicii medicale, sanitar-veterinare.  Proiectul vizează activități conform codului CAEN aferent activității de producție pentru care se acordă punctaj. | 20 p |
|  | 2.2 Proiecte ce vizează servicii din sectoarele cu potențial de creștere (cu excepția serviciilor medicale, sanitar-veterinare și de agroturism).  Proiectul vizeză prestarea de servicii conform codului CAEN aferent serviciului pentru care s-a acordat punctaj | 15 p |
|  | 2.3 Proiecte ce vizează activități de agroturism | 10 p |
| 3. | **Principiul stimulării activităților turistice, în sensul prioritizării activităților agroturistice sau proiectele care includ organizarea de ateliere și activități de păstrare și promovare a identității locale (obiceiuri și tradiții locale).** | **Max. 15 p** |
| 3.1 Proiecte ce vizează investiții în agroturism (pensiuni agroturistice și/ sau servicii de agrement) | 10 p |
| 3.2 Proiecte care includ organizarea de ateliere și activități de păstrare și promovare a identității locale (obiceiuri și tradiții locale). | 5 p |
| 4. | **Principiul stimulării unui nivel ridicat de calitate al planului de afaceri, care va fi stabilit în funcție de producția comercializată sau activitățile prestate, în procent de peste 30% din valoarea primei tranșe de plată.** | **Max. 20 p** |
|  | 4.1. Proiecte care prevăd în planul de afaceri producție comercializată sau activități prestate într-un procent mai mare de 40% din valoarea primei tranșe de plată. Verificarea se realizează în baza prognozelor din Planul de afaceri. | 20 p |
|  | 4.2. Proiecte care prevăd în planul de afaceri producție comercializată sau activități prestate într-un procent mai mare de 30% și până la 40% din valoarea primei tranșe de plată.  Verificarea se realizează în baza prognozelor din Planul de afaceri. | 10 p |
| 5. | **Principiul prioritizării proiectelor depuse de tineri, femei și alte grupuri defavorizate** | **Max. 20 p** |
| 5.1 Proiecte depuse de tineri cu vârsta până în 40 de ani, la data depunerii și de către femei | 10 p |
| 5.2 Proiecte depuse de către grupurile defavorizate (calitate demonstrată cu anchetă socială și/ sau documente justificative) | 10 p |
| 5.3 Proiecte depuse de alte categorii de beneficiari cu excepția celor menționați mai sus | 5 p |
| 6. | **Principiul crearii de noi locuri de munca** | **Max.10 p** |
|  | 6.1 Proiecte care propun mai mult de 2 locuri de munca, create | 10 p |
| **TOTAL** | | **100 puncte** |

**Criteriul de selecție 1.1** se consideră îndeplinit în cazul în care solicitanții întrunesc condiția la data depunerii Cererii de finanțare. Nu există obligativitatea menținerii acestor condiții pe toată perioada de valabilitate a Contractului de finanțare. **Excepție:** pe toată perioada de valabilitate a contractului, în cadrul pensiunilor agroturistice se va desfășura cel puțin o activitate legată de agricultură, creșterea animalelor, cultivarea diferitelor tipuri de plante, livezi de pomi fructiferi sau o activitate meșteșugărească, cu atelier de lucru, din care rezultă diferite articole de artizanat.

La **criteriul de selecție 2.2**, în cazul codurilor CAEN pentru care sunt prioritizate numai meșteșugurile, se primește punctajul aferent numai dacă toate produsele finite sunt obținute ca urmare a unei activități meșteșugărești sau sunt prelucrate cu activități meșteșugărești (de ex. Mobilă pictată manual).

Sunt eligibile proiectele care propun activități aferente **unuia sau mai multor coduri CAEN incluse în Anexa 7/8 – maxim 5 coduri**, în situația în care aceste activități se completează, dezvoltă sau se optimizează reciproc.

În cazul în care prin proiect sunt propuse activități complementare aferente mai multor coduri CAEN, care ar primi punctaje diferite la **principiul de selecție P2** - Principiul prioritizării sectoarelor cu potențial de creștere (textile și pielărie, industrii creative și culturale – inclusiv meșteșuguri, producție, agroturism, etc.) **proiectul va primi punctajul cel mai mic aferent acestui principiu.**

La **principiul de selecție P3** - Principiul stimulării activităților turistice, în sensul prioritizării activităților agroturistice sau proiectele care includ organizarea de ateliere și activități de păstrare și promovare a identității locale (obiceiuri și tradiții locale) punctajele pe CS 3.1 și CS 3.2 se pot acorda cumulativ în cazul în care proiectele îndeplinesc condițiile aferente acestor criterii.

La **principiul de selecție P5** - Principiul prioritizării proiectelor depuse de tineri, femei și alte grupuri defavorizate**,** punctajele pe CS 5.1 și CS 5.2 se pot acorda cumulativ în cazul în care proiectele îndeplinesc condițiile aferente acestor criterii.

**ATENȚIE!**

Dacă pe parcursul perioadei de **implementare** sau de **monitorizare** se încalcă cel puțin un criteriu de eligibilitate sau de selecție (cu excepția CS 1.1, 4.1, 4.2 care se verifică **doar** la depunerea CF, Cererea de finanțare devine **Neeligibilă**.

**Criteriul de selecție 6.1** se consideră îndeplinit în cazul în care solicitanții întrunesc condiția de eligibilitate la data depunerii Cererii de finanțare.

**Toate activitățile pe care solicitantul se angajează să le efectueze prin Planul de Afaceri și pentru care a primit punctaj de selecție, nu vor fi modificate pe toată perioada de valabilitate a contractului de finanțare, aceasta fiind o condiție obligatorie pentru menținerea sprijinului.**

Pentru obținerea puntajului de la CS 1.1, activitatea agricolă **trebuie demonstrată** prin **înregistrarea** solicitantului **în Registrul Unic de Identificare - APIA și/ sau în registrul exploatațiilor ANSVSA/ Registrul Agricol (aflat la Primărie)** cu cel puțin 12 luni consecutive **înainte de depunerea Cererii de finanțare iar veniturile obținute din activitatea agricolă trebuie să reprezinte cel puțin 50% din totalul veniturilor din exploatare în anul precedent depunerii Cererii de finanțare**.

Exploatația trebuie să îndeplinească următoarele condiții:

1. Exploatația este înregistrată obligatoriu în Registrul Unic de Identificare – APIA, în Registrul Agricol și/ sau în registrul exploatațiilor - ANSVSA cu cel puțin 12 luni înaintea depunerii cererii de finanțare.
2. Exploatația se găsește în UAT-ul în care se va realiza investiția sau în UAT-uri limitrofe acesteia
3. Solicitantul se încadrează în categoria micro-întreprindere/ întreprindere mică.

**PRECIZĂRI CU PRIVIRE LA STRUCTURILE DE PRIMIRE TURISTICE DE TIPUL PENSIUNILOR AGROTURISTICE.**

* **Beneficiarul/ solicitantul trebuie să desfășoare o activitate agricolă –** creșterea animalelor, cultivarea diferitelor tipuri de plante, livezi de pomi fructiferi **– la momentul depunerii cererii de finanțare.** După încheierea contractului de finanțare, beneficiarul poate renunța la activitatea agricolă cu condiți desfășurării unei activități cu atelier de lucru, din care rezultă diferite articole de artizanat (pentru a respecta prevederile OANT 65/ 2013).
* **În cazu start-up-urilor,** activitatea agricolăpoate fi dovedită de asemenea și în cazul în care acționarul majoritar absolut (care deține minimum 50% +1 din acțiunile/ părțile sociale ale solicitantului) a desfășurat activitate agricolă la momentul depunerii Cererii de finanțare.
* **Exploatația agricolă aferentă agropensiunii trebuie să fie amplasată pe raza aceleiași unități administrativ – teritoriale (comună) cu amplasamentul pe care se va realiza și investiția.**
* Structurile de primire turistice cu funcțiuni de cazare de tipul pensiunilor agroturistice trebuie să îndeplinească criteriile minime obligatorii prevăzute în Ordinul Președintelui Autorității Naționale pentru Turism (ANT) nr. 65/ 2013, cu modificările și completările ulterioare. **Nivelul de confort și calitatea serviciilor propuse prin proiect trebuie să îndeplinească criteriile minime obligatorii pentru pensiuni agroturistice clasificate la minimum o margaretă.**
* În pensiunile agroturistice, turiștilor li se oferă masa preparată din produse naturale, preponderent din gospodăria proprie sau de la producători autorizați de pe plan local iar gazdele se ocupă direct de primirea turiștilor și de programul acestora pe tot parcursul sejurului pe care îl petrec la pensiune.
* Pe toată perioada de valabilitate a contractului și în perioada de monitorizare, în cadrul pensiunilor agroturistice se va desfășura cel puțin o activitate legată de agricultură, creșterea animalelor, cultivarea diferitelor tipuri de plante, livezi de pomi fructiferi sau o activitate meșteșugărească, cu atelier de lucru, din care rezultă diferite articole de artizanat.
* Beneficiarii Măsurii M3/ 6A vor depune în perioada de monitorizare, anual, **Raportul de monitorizare**, pentru proiectele care vizează înființarea și dezvoltarea agropensiunilor, la compartimentele ex-post din cadrul Centrelor Regionale pentru Finanțarea Investițiilor Rurale.
* Planurile de arhitectură – planurile nivelurilor, secțiunile pentru principalele obiecte de construcții de amplasare a utilajelor pe fluxul tehnologic vor avea în vedere și norma Sanitară Veterinară și pentru Siguranța Alimentelor din 16.12.2008 – 1. Unități de alimentație publică și unități de comercializare a alimentelor.
* Pensiunea agroturistică este o structură de primire turistică, având o capacitate de cazare de până la 8 camere, funcționând în locuințele cetățenilor sau în clădire independentă, care asigură în spații special amenajate cazarea turiștilor și condițiile de pregătire și servire a mesei, precum și posibilitatea participării la activități gospodărești sau meșteșugărești.
* Schimbarea destinației unei locuințe în structură de primire agro-turistică este considerată o investiție nouă.
* Pentru investițiile noi în structurile de primire turistică de tipul pensiune agroturistică (construcție nouă sau schimbarea destinației unei clădiri) cât și pentru extinderea structurilor de primire turistice de tipul pensiunilor agroturistice, suprafața de teren aferentă structurii agroturistice trebuie să fie în conformitate cu prevederile Ordinului nr. 65/ 2013 cu modificările și completările ulterioare în vederea evitării supra-aglomerării și a fragmentării excesive a peisajului natural (construcție nouă sau extindere).
* **Beneficiarul își va lua angajamentul că va introduce obiectivul investițional în circuitul turistic**.
* **Beneficiarul trebuie să respecte cerințele de mediu** specifice investițiilor în perimetrul ariilor naturale protejate. În situația în care beneficiarul nu prezintă toate autorizațiile solicitate înainte de ultima tranșă de plată, proiectul devine neeligibil.

**PRECIZĂRI CU PRIVIRE LA PARCURI PENTRU RULOTE, CAMPINGURI ȘI TABERE**

* Se vor respecta prevederile OANT 65/ 2013, cu modificările și completările ulterioare, referitoare la criteriile minime obligatorii privind clasificarea structurilor de primire turistice de tipul camping.
* Taberele vor fi incluse în structurile de primire turistică de tip camping
* Campingul poate asigura servicii de cazare în corturi și/ sau căsuțe de tip camping și/ sau bungalow, atât cât și spații de campare pentru rulote.
* Capacitatea de cazare și suprafața aferentă campingului trebuie să respecte prevederile anexei 16 din OANT 65/ 2013, cu modificările și completările ulterioare
* Căsuțele de tip camping vor avea capacitatea de cazare de maxim 4 locuri, asigurând o distanță față de celelalte de minim 3m, necesară parcării unei mașini.
* În cadrul perimetrului campingului se acceptă construirea unui singur bungalow, ca spațiu de cazare complementar, cu o capacitate de cazare de maximum 8 camere (16 locuri)
* Se vor respecta prevederile OANT 65/ 2013, cu modificările și completările ulterioare, respectiv Anexa 14 referitoare la criteriile minime obligatorii privind clasificarea structurilor de primire turistice de tip bungalow.
* Beneficiarul trebuie să respecte cerințele de mediu specifice investițiilor în perimetrul ariilor naturale protejate. În situația în care beneficiarul nu prezintă toate autorizațiile solicitate înainte de ultima tranșă de plată, proiectul devine neeligibil.

ATENȚIE!

* Taberele pentru pescuit și vânătoare nu sunt eligibile
* Beneficiarul își va lua angajamentul că va introduce obiectivul investițional în circuitul turistic
* Nu sunt eligibile cheltuielile pentru achiziția de rulote

**CAPITOLUL 8 - VALOAREA SPRIJINULUI NERAMBURSABIL**

Sprijinul public nerambursabil va respecta prevederile Regulamentului (CE) nr.1407/2013 cu privire la sprijinul de minimis și nu va depăși **200.000 de euro**/beneficiar pe 3 ani fiscali consecutivi.

**Valoarea sprijinului nerambursabil aferentă măsurii M3/ 6A – ”Suport în dezvoltarea echilibrată a teritoriului prin activități non-agricole”** este de **50.000 de euro/ proiect**, cu posibilitatea majorării sprijinului la valoarea de **70.000 de euro/proiect**, în cazul activităților de producție, servicii medicale, sanitar-veterinare și de agro-turism.

**Atenție!** Sprijinul se acordă sub formă de sumă forfetară în funcție de tipul investiției, respectiv, 50.000 euro sau 70.000 euro. Nu se alocă sume intermediare.

Proiectele selectate care primesc cuantumul sprijinului nerambursabil de 50.000 de euro/proiect vor reprezenta cea mai mare pondere a proiectelor.

Valoarea alocată sesiunii pentru măsura M3/ 6A este de **94.181,62 euro**.

ATENȚIE!

În cazul în care, prin acordarea ajutorului de minimis solicitat prin Cererea de Finanțare depusă pe Măsura M3, s-ar depăși plafonul de 200.000 euro/ beneficiar (întreprindere unică)/ 3 ani fiscali consecutivi, proiectul va fi declarat neeligibil.

Potrivit art. 9(1) litera c) din OMADR 1731/ 2015 cu modificările și completările ulterioare, data acordării ajutorului de minimis se consideră data la care dreptul legal de a primi ajutorul este conferit beneficiarului în conformitate cu regimul juridic național aplicabil, indiferent de data la care ajutoarele de minimis se plătesc întreprinderii respective.

**CAPITOLUL 9 - COMPLETAREA, DEPUNEREA ȘI VERIFICAREA DOSARULUI CERERII DE FINANȚARE**

Dosarul Cererii de Finanțare conține Cererea de Finanțare însoțită de anexele tehnice și administrative conform listei documentelor, care vor fi completate, listate, scanate și depuse numai în format fizic la sediul GAL Canal Dunăre - Marea Neagră 2016.

Formularul Cererii de Finanțare este prezentat în anexa 1 la prezentul Ghid și este disponibil, în format electronic, pe adresa de internet [www.galcanaldunaremareaneagra.ro](http://www.galcanaldunaremareaneagra.ro)

NOTA BENE!

Este necesar să se respecte formatele standard ale Anexelor ”Indicatori de monitorizare” și ”Factori de risc” ce fac parte integrantă din Cererea de Finanțare, precum și conținutul acestora. Se vor completa numai informațiile solicitate (nu se vor adăuga alte categorii de indicatori și nici alți factori de risc înafara celor incluși în anexele menționate mai sus). Completarea celor două Anexe la Cererea de Finanțare este obligatorie.

ATENȚIE!

Cererea de Finanțare trebuie însoțită de anexele prevăzute în modelul standard. Anexele Cererii de Finanțare fac parte integrantă din aceasta. Depunerea se va realiza numai pe suport de hârtie.

**9.1 INFORMAȚII UTILE PENTRU ACCESAREA FONDURILOR NERAMBURSABILE**

În cazul sprijinului pentru investiții în crearea și dezvoltarea de activități neagricole, se aplică principiul finanţării nerambursabile sub forma unei prime/ sume forfetare.

Un solicitant al sprijinului prin Măsura M3/ 6A poate depune în același timp proiecte pentru alte sub-măsuri din cadrul PNDR 2014-2020 pentru a fi cofinanțate prin FEADR, cu îndeplinirea cumulativă a următoarelor condiții:

1. Respectarea condițiilor de eligiblitate ale acestuia și a regulilor ajutoarelor de minimis;
2. Nu sunt create condițiile pentru a obține în mod necuvenit un avantaj, în sensul prevederilor art. 60 din Regulamentul UE nr. 1306/ 2013, în orice etapă de derulare a proiectului
3. dacă proiectele nu formează împreună un flux tehnologic.

În cazul Măsurii M3, un beneficiar poate solicita finanțare pentru unul sau mai multe proiecte cu respectarea condițiilor de eligibilitate ale acestuia și a regulilor ajutoarelor de minimis.

**9.2 COMPLETAREA ȘI DEPUNEREA CERERII DE FINANȚARE**

Completarea Cererii de finanțare, inclusiv a anexelor acesteia, se va face conform modelului disponibil pe site-ul GAL la momentul lansării apelului de selecție.

Cererea de Finanțare se va redacta pe calculator, în limba română și trebuie însoțită de anexele prevăzute în modelul standard. Anexele Cererii de Finanțare fac parte integrantă din aceasta. Documentele obligatorii de anexat la momentul depunerii Cererii de Finanțare vor fi cele precizate în model.

Completarea Cererii de Finanțare, inclusiv a anexelor acesteia, se va face conform modelului standard adaptat de GAL. **Modificarea modelului standard de către solicitant (eliminarea, numerotarea secțiunilor, anexarea documentelor suport în altă ordine decât cea specificată, etc.) poate conduce la respingerea Dosarului Cererii de Finanțare pe motiv de neconformitate administrativă.**

Cerere de Finanțare trebuie completată într-un mod clar și coerent pentru a înlesni procesul de evaluare a acesteia. Depunerea cererilor de finanțare și a documentelor anexă atașate cererii de finanțare în cadrul măsurilor aferente GAL Canal Dunăre - Marea Neagră 2016 se va realiza la sediul GAL, pe suport tiparit, in ***2 exemplare (1 exemplar original + 1 copie)*** si in ***format electronic – CD (2 exemplare),*** impreuna cu documentele originale, pentru care a atasat copii. **Fiecare exemplar va fi marcat, in partea din dreapta sus, cu mentiunea ,,Original’’ respectiv ,,Copie’’**.

Compartimentul tehnic al GAL asigură suportul necesar solicitanților pentru completarea cererilor de finanțare, privind aspectele de conformitate pe care aceștia trebuie să le îndeplinească.

Responsabilitatea completării Cererii de Finanțare în conformitate cu Ghidul de Implementare aparține solicitantului.

Depunerea cererilor de finanțare în cadrul măsurilor aferente GAL Canal Dunăre - Marea Neagră 2016 se va realiza doar pe suport tipărit.

Dosarul Cererii de Finanțare va fi paginat, cu toate paginile numerotate în ordine de la 1 la n în partea dreaptă jos a fiecărui document, unde ”n” este numărul total al paginilor din dosarul complet, inclusiv documentele anexate. Opisul se va numerota cu 0 . De asemenea, dosarul va fi sigilat.

**DOCUMENTELE CE VOR FI PREZENTATE LA DEPUNEREA CERERII DE FINANȚARE**

**DOCUMENTELE JUSTIFICATIVE** – pe care solicitantul trebuie să le depună odată cu depunerea proiectului trebuie să fie în conformitate cu cerințele fișei măsurii M3/ 6A și a Ghidului solicitantului aferent măsurii M3/ 6A, disponibile pe site-ul [www.galcanaldunaremareaneagra.ro](http://www.galcanaldunaremareaneagra.ro)

**DOCUMENTELE OBLIGATORII** care trebuie atașate Cererii de Finanțare, pentru întocmirea proiectului sunt:

**1. Plan de afaceri**.

**2.1 Situaţiile financiare** (bilanţ – formularul 10, contul de profit şi pierderi - formularul 20, formularele 30 și 40), precedente anului depunerii proiectului înregistrate la Administraţia Financiară, în care rezultatul operaţional (rezultatul de exploatare din contul de profit și pierdere - formularul 20 ) să fie pozitiv (inclusiv 0). În cazul în care solicitantul este înfiinţat cu cel puţin doi ani financiari înainte de anul depunerii cererii de finanțare se vor depune ultimile două situaţii financiare). Excepție fac întreprinderile înființate în anul depunerii cererii de finanțare.

sau

* 1. **Declaraţia unica privind veniturile realizate din România** în anul precedent depunerii proiectului, înregistrată la Administraţia Financiară (formular 212), însoțită de Anexele la formular, în care rezultatul brut obținut în anul precedent depunerii proiectului să fie pozitiv (inclusiv 0)

şi/sau

* 1. **Declaraţia privind veniturile din activităţi agricole** impuse pe norme de venit (formularul 221), document obligatoriu de prezentat la depunerea cererii de finanțare;

sau

**2.4 Declaraţia de inactivitate** înregistrată la Administraţia Financiară, în cazul solicitanților care nu au desfăşurat activitate anterior depunerii cererii de finanțare.

Pot apărea următoarele situații:

a) În cazul solicitanților înfiintați în anul depunerii proiectului, aceștia nu vor depune situațiile financiare.

b) În cazul în care anul precedent depunerii Cererii de Finanțare este anul înființării, nu se analizează rezultatul operațional din contul de profit și pierdere sau rezultatul brut din cadrul formularului 200, care poate fi și negativ.

c) În cazul solicitanţilor care nu au desfăşurat activitate anterioară depunerii proiectului şi au depus Declaraţia de inactivitate (conform legii) la Administraţia Financiară în anul anterior depunerii proiectului, atunci la dosarul Cererii de finanțare solicitantul va depune **Declaraţia de inactivitate** înregistrată la Administraţia Financiară.

**Pentru întreprinderi familiale și întreprinderi individuale și persoane fizice autorizate:**

Declarație specială privind veniturile realizate în anul precedent depunerii proiectului înregistrată la Administrația Financiară

**3. Documente pe care solicitanții trebuie să le prezinte pentru terenurile și clădirile aferente obiectivelor prevăzute în Planul de Afaceri**

Pentru situaţia în care **terenul urmează să fie achiziţionat ulterior semnării Contractului de finanțare documentele de proprietate vor fi prezentate la a doua tranşa de plată.**

**3.1 Pentru proiectele care presupun realizarea de lucrări de construcție sau achizitia de utilaje/echipamente cu montaj**, se va prezenta înscrisul care să certifice, după caz:

**a) Dreptul de proprietate privată**

Actele doveditoare ale dreptului de proprietate privată, reprezentate de înscrisurile constatatoare ale unui act juridic civil, jurisdicțional sau administrativ cu efect constitutiv translativ sau declarativ de proprietate, precum:

- Actele juridice translative de proprietate, precum contractele de vânzare-cumpărare, donație, schimb, etc;

- Actele juridice declarative de proprietate, precum împărțeala judiciară sau tranzacția;

- Actele jurisdicționale declarative, precum hotărârile judecătorești cu putere de res-judicată, de partaj, de constatare a uzucapiunii imobiliare, etc.

- Actele jurisdicționale, precum ordonanțele de adjudecare;

**b) Dreptul de concesiune**

- Contract de concesiune, încheiat în conformitate cu legislaţia în vigoare, care acoperă o perioadă de cel puțin 10 ani începând cu anul depunerii cererii de finanțare, corespunzătoare asigurării sustenabilității investiției şi care oferă dreptul titularului de a executa lucrările de construcție prevăzute prin proiect, în copie.

În cazul contractului de concesiune pentru cladiri, acesta va fi însoțit de o adresă emisă de concedent care să specifice dacă pentru clădirea concesionată există solicitări privind retrocedarea.

În cazul contractului de concesiune pentru terenuri, acesta va fi însoțit de o adresă emisă de concedent care să specifice:

- suprafaţa concesionată la zi - dacă pentru suprafaţa concesionată există solicitări privind retrocedarea sau diminuarea şi dacă da, să se menţioneze care este suprafaţa supusă acestui proces;

- situaţia privind respectarea clauzelor contractuale, dacă este în graficul de realizare a investiţiilor prevăzute în contract, dacă concesionarul şi-a respectat graficul de plată a redevenţei şi alte clauze.

**c) Dreptul de superficie**

- contract de superficie care acoperă o perioadă de cel puțin 10 ani începând cu anul depunerii cererii de finanțare, corespunzătoare asigurării sustenabilității investiției şi care oferă dreptul titularului de a executa lucrările de construcție prevăzute prin proiect, în copie.

Documentele de la punctele a, b si c de mai sus vor fi însoțite de documente cadastrale şi documente privind înscrierea imobilelor în evidențele de cadastru și carte funciară (extras de carte funciară pentru informare din care să rezulte înscrierea dreptului în cartea funciară, precum și încheierea de carte funciară emisă de OCPI), în termen de valabilitate la data depunerii (emis cu maxim 30 de zile înaintea depunerii proiectului)

**3.2 Pentru proiectele care propun doar dotare, achiziție de mașini și/sau utilaje fără montaj sau al căror montaj nu necesită lucrari de construcții și/sau lucrări de intervenții asupra instalațiilor existente** (electricitate, apă, canalizare, gaze, ventilație, etc.), se vor prezenta înscrisuri valabile pentru o perioadă de cel puțin 10 ani începând cu anul depunerii cererii de finanțare care să certifice, după caz:

a) dreptul de proprietate privată,

b) dreptul de concesiune,

c) dreptul de superficie,

d) dreptul de uzufruct;

e) dreptul de folosinţă cu titlu gratuit;

f) împrumutul de folosință (comodat)

g) dreptul de închiriere/locațiune.

Definițiile drepturilor reale/ de creanță și ale tipurilor de contracte din cadrul acestui criteriu trebuie interpretate în accepţiunea Codului Civil în vigoare la data lansării prezentului ghid.

**Înscrisurile menționate la punctul 3.2 se vor depune respectând una dintre cele 2 condiţii (situaţii) de mai jos:**

A. vor fi depuse în copie și însoțite de:

- Documente cadastrale şi documente privind înscrierea imobilelor în evidențele de cadastru și carte funciară (extras de carte funciară pentru informare din care să rezulte înscrierea dreptului în cartea funciară, precum și încheierea de carte funciară emisă de OCPI), în termen de valabilitate la data depunerii (emis cu maxim 30 de zile înaintea depunerii proiectului)

SAU

B. vor fi încheiate în formă autentică de către un notar public sau emise de o autoritate publică sau dobândite printr-o hotărâre judecătorească.

**Atenție!** Nu se acceptă documente cu încheiere de dată certă emise de către un notar public.

**Atenţie!** În situaţia în care imobilul pe care se execută investiţia nu este liber de sarcini ( ipotecat în vederea constituirii unui credit) se va depune acordul creditorului privind execuţia investiţiei şi graficul de rambursare a creditului. Acest document va fi adăugat la Cererea de finanțare în câmpul ‘’Alte documente”

Clarificarea documentelor de proprietate de prezentat la depunerea Cererii de finanțare în cazul PFA,II, IF, care deţin în coproprietate soţ/soţie, terenul aferent investiţiei, în calitate de persoane fizice până la autorizarea conform OUG 44/2008:

*“În cazul solicitanţilor Persoane Fizice Autorizate, Întreprinderi Individuale sau Întreprinderi Familiale, care deţin în proprietate terenul aferent investiţiei, în calitate de persoane fizice împreună cu soţul/soţia, este necesar să prezinte la depunerea Cererii de finanțare, documentul prin care a fost dobândit terenul de persoana fizică, conform documentelor de la punctul 3.1, cât şi declaraţia soţului/soţiei prin care îşi dă acordul referitor la realizarea şi implementarea proiectului de către PFA, II sau IF, pe toată perioada de valabilitate a contractului cu AFIR. Ambele documente vor fi încheiate la notariat în formă autentică. Aceste documente vor fi adăugate la Cererea de finanțare în câmpul ‘’Alte documente”.*

**4. Extras din Registrul agricol** – în copie cu ştampila primăriei şi menţiunea „Conform cu originalul” pentru **dovedirea calităţii de membru al gospodăriei agricole** care desfășoară activitate agricolă pe **suprafețe de teren mai mici de 0,3 ha.**

**5.** Pentru întreprinderile care au autorizat/autorizate codul/codurile CAEN propus/propuse prin proiect se solicită obligatoriu o **Declarație întocmită și asumată prin semnatură de un expert contabil** , din care sa reiasă faptul că întreprinderea nu a desfășurat niciodată activitatea/activitățile pentru care a solicitat finanțare și/sau din care să rezulte că veniturile din activitățile agricole reprezintă cel puțin 50% din veniturile de exploatare ale solicitantului.

**6. Copia actului de identitate** pentru reprezentantul legal de proiect (asociat unic/asociat majoritar/administrator/ PFA, titular II, membru IF).

**7. Documente care atestă forma de organizare a solicitantului.**

**7.1 Hotărâre judecătorească** definitivă pronunţată pe baza actului de constituire și a statutului propriu în cazul Societăţilor agricole, însoțită de Statutul Societății agricole;

* 1. **Act constitutiv** pentru Societatea cooperativă agricolă.

**8. Declaraţia privind încadrarea în categoria micro-intreprinderilor/ întreprinderilor mici** (Anexa 6.1 din Ghidul solicitantului).

Aceasta trebuie să fie semnată de persoana autorizată să reprezinte întreprinderea.

**9. Declaraţie pe propria răspundere a solicitantului privind respectarea regulii de cumul a ajutoarelor de minimis** (Anexa 6.2 din Ghidul solicitantului).

**10. Declaraţie pe propria răspundere a solicitantului privind neîncadrarea în categoria ’’firme în dificultate’’** (Anexa 6.3 din Ghidul solicitantului), semnată de persoana autorizată să reprezinte întreprinderea, conform legii.

Declaraţia va fi dată de toţi solicitanţii cu excepţia PFA-urilor, întreprinderilor individuale,întreprinderilor familiale şi a societăţilor cu activitate de mai puţin de 2 ani fiscali.

**11. Declaraţie pe propria răspundere a solicitantului ca nu a beneficiat de servicii de consiliere prin Măsura 02** (Anexa 6.4 din Ghidul solicitantului)

**12. Certificat constatator emis de Oficiul Registrului Comerţului**

**13. Alte documente (după caz)**

**Atenție!** În categoria “alte documente” intră și acordul administratorului/custodelui ariei naturale respective în cazul în care activitatea propusă prin proiect impune.

**9.3 VERIFICAREA ELIGIBILITĂȚII TEHNICE ȘI FINANCIARE**

Verificarea eligibilității tehnice și financiare constă în:

* Verificarea eligibilității solicitantului
* Verificarea criteriilor de eligibilitate
* Verificarea Planului de afaceri și a tuturor documentelor anexate.
* Verificarea Studiului de Fezabilitate și a tuturor documentelor anexate

ATENȚIE!

GAL Canal Dunăre - Marea Neagră 2016 își rezervă dreptul de a solicita documente și informații suplimentare dacă, pe parcursul verificărilor și implementării proiectului, se constată de către comisia de evaluare GAL că este necesar. Informațiile suplimentare se vor solicita de către experții evaluatori prin formularul destinat acestei etape, iar raspunsul va fi transmis in termen 5 zile lucratoare de la primirea formularului.

**Cazurile în care expertul evaluator poate solicita informații suplimentare sunt următoarele:**

* În cazul în care planul de afaceri conține informații insuficiente pentru clarificarea unui criteriu de eligibilitate sau există informații contradictorii în interiorul lui, ori, față de cele menționate în Cererea de Finanțare
* Pentru criteriile de eligibilitate și selecție se pot solicita clarificări, documente suplimentare fără înlocuirea documentelor obligatorii la depunerea Cererii de finanțare. Se acceptă orice informații și alte documente care certifică o stare de fapt existentă la momentul depunerii cererii de finanțare, care vin în susținerea și clarificarea informațiilor solicitate din documentele obligatorii existente la dosarul Cererii de Finanțare.
* În cazul în care avizele, acordurile, autorizațiile au fost eliberate de către autoritățile emitente într-o formă care nu respectă protocoalele încheiate între AFIR și instituțiile respective.
* Corectarea erorilor de formă sesizate pe parcursul verificării Cererii de finanțare.
* În cazul în care, pe parcursul verificării documentelor din dosarul Cererii de finanțare se constată omisiuni privind bifarea anumitor casete (inclusiv din Cererea de finanțare sau Declarațiile pe propria răspundere), iar din analiza proiectului expertul constată că aceste carențe sunt cauzate de anumite erori de formă sau erori materiale.

ATENȚIE!

Clarificările cuprinse în documentele primite ca urmare a solicitării de informații suplimentare nu pot fi folosite pentru suplimentarea punctajului.

În situații excepționale, se pot solicita și alte clarificări, a căror necesitate a apărut ulterior transmiterii răspunsului la informațiile suplimentare solicitate inițial.

În cadrul verificării, atât a criteriilor de eligibilitate cât și a criteriilor de selecție, experții verificatori pot constata erori de formă făcute de solicitant în completarea cererii de finanțare. În cazul în care expertul verificator descoperă o eroare de formă, cererea de finanțare poate fi admisă la verificare, iar erorile se vor corecta în procesul de evaluare, prin solicitare de informații suplimentare.

**9.4 VERIFICAREA CRITERIILOR DE SELECȚIE**

În urma verificării eligibilității și a criteriilor de selecție pot exista următoarele situații:

* **Proiectul este neeligibil**, caz în care solicitantul este înștiințat cu privire la acest aspect
* **Proiectul este neconform**, caz în care solicitantul este înștiințat cu privire la acest aspect
* **Proiectul este eligibil**, caz în care proiectul va trece la etapa de verificare a criteriilor de selecție.

Verificările vor fi în conformitate cu criteriile de selecție și punctajele aferente stabilite în prezentul GHID.

**9.5 SELECȚIA PROIECTELOR**

**Toate proiectele cu un punctaj mai mare sau egal decât punctajul minim acceptat prin prezenta Măsură, vor fi evaluate de către GAL.**

După finalizarea raportului de selecție intermediar/ final, aprobarea acestuia și publicarea pe site-ul propriu, **GAL notifică solicitanții cu privire la rezultatul procesului de selecție.**

Selecția proiectelor se face în ordine descrescătoare a punctajului de selecție, iar pentru proiectele cu același punctaj, departajarea se face în ordinea următoarelor **priorități**:

* + 1. Proiecte care propun crearea și menținerea de noi locuri de muncă
    2. Proiecte care propun activități meșteșugărești
    3. Proiecte care propun activități de agroturism

**CONTESTAȚIILE** pot fi depuse începând cu momentul publicării Raportului de Selecție intermediar/ final pe pagina de internet a GAL Canal Dunăre - Marea Neagră 2016. Solicitanții care au depus proiecte au la dispoziție 5 zile lucrătoare de la postarea pe pagina de internet a GAL a raportului de Selecție Intermediar/ Final pentru a depune contestații cu privire la rezultatul evaluării.

ATENȚIE!

Contestațiile depuse în afara termenului prevăzut mai sus vor fi respinse.

**După soluționarea contestațiilor** de către Comitetul de Contestații și publicarea raportului de contestații pe pagina de internet a GAL, **solicitanții sunt notificați în 3 zile lucrătoare** de la publicare, cu privire la rezultatul contestațiilor.

După publicarea raportului final de cotestații, GAL va proceda la selecția proiectelor.

ATENȚIE!

Reevaluarea cererilor de finanțare în urma contestațiilor se realizează în baza documentelor depuse odată cu Cererea de Finanțare. Documentele suplimentare depuse la contestație pot fi luate în considerare numai în situația în care acestea nu fac parte din categoria documentelor care trebuie depuse obligatoriu la Cererea de Finanțare, existau la momentul depunerii Cererii de finanțare și nu au ca obiect mărirea punctajului.

**CAPITOLUL 10 - CONTRACTAREA FONDURILOR**

Pentru proiectele selectate, AFIR notifică beneficiarul privind selectarea Cererii de finanțare în vederea prezentării documentelor necesare contractării precum și a documentelor originale depuse în copie la Dosarul Cererii de finanțare, pentru ca expertul AFIR să verifice conformitatea cu originalul acestora.

După soluționarea contestațiilor AFIR va notifica solicitantul privind selectarea Cererii de finanțare în vederea semnării Contractului de Finanțare pentru toate proiectele eligibile și selectate.

În urma depunerii la AFIR a Cererii de finanțare și a documentelor în original solicitate la contractare, pe suport de hârtie, un proiect selectat poate fi declarat:

* **Selectat pentru finanțare**, dacă în urma verificării documentelor sunt îndeplinite condițiile de eligibilitate și criteriile de selecție, caz în care se va notifica solicitantul în vederea prezentării la CRFIR în maxim 15 zile lucrătoare pentru luarea la cunoștință, în vederea **semnării Contractului de finanțare** (anexa nr. 3 la Ghidul Solicitantului).

În cazul în care **solicitantul nu se prezintă** în termenul precizat în Notificare pentru a lua la cunoștință și semna Contractul de Finanțare și nici nu anunță AFIR că nu se poate prezenta în termen, atunci **se consideră ca a renunțat la ajutorul financiar nerambursabil.**

* **Neselectat pentru finanțare**, dacă în urma verificări documentelor nu sunt îndeplinite condițiile de eligibilitate și criteriile de selecție, caz în care se va notifica solicitantul.

**Verificarea conformității la încheierea Contractului de finanțare:**

**Efectuare conformității** se va realiza **înainte de semnarea Contractului de finanțare** și constă în verificarea Cererii de finanțare, respectiv dacă documentele originale aflate în posesia solicitantului corespund cu Cererea de finanțare depusă pe format de hârtie.

**Obiectul Contractului de finanțare** îl reprezintă **acordarea finanțării nerambursabile de către AFIR, pentru punerea în aplicare a Cererii de finanțare asumată de către solicitant.**

Beneficiarului i se va acorda finanțarea nerambursabilă în termenii finanțării nerambursabile și condițiile stabilite în Contractul de finanțare și anexele acestuia, inclusiv în Cererea de finanțare aprobată, pe care acesta **are obligația de a le respecta.**

IMPORTANT

Se recomandă ca solicitantul, respectiv beneficiarul sprijinului financiar, să consulte integral textul Contractului de finanțare și al anexelor acestui, să-și asume cele prevăzute în acestea iar după semnarea contractului, trebuie să se asigure că a intrat în posesia acestora.

IMPORTANT

Pentru categoriile de beneficiari ai finanțării din FEADR care, după selectarea/ contractarea proiectului, precum și în perioada de monitorizare, își schimbă tipul și dimensiunea întreprinderii avute la data depunerii cererii de finanțare, în sensul trecerii de la categoria de micro-întreprindere la categoria de mică sau mijlocie, respectiv de la categoria de întreprindere mică sau mijlocie la categoria alte întreprinderi, cheltuielile pentru finanțare rămân eligibile, cu respectarea prevederilor legale în vigoare, conform prevederilor art.10 din HG nr. 226/ 2015, cu modificările și completările ulterioare.

**DOCUMENTELE NECESARE LA ÎNCHEIEREA CONTRACTULUI DE FINANȚARE**

**Certificat de cazier judiciar** (fără înscrieri privind sancţiuni economico-financiare) al solicitantului și reprezentantului legal, în original, valabil la data încheierii contractului de finantare, în conformitate cu prevederile Legii nr. 290/2004 privind cazierul judiciar, republicată, cu modificările şi completările ulterioare, (doc. 8.1 şi 8.2 în Cererea de finanțare);

**Certificate de atestare fiscală**, atât pentru întreprindere cât și pentru reprezentantul legal, emise de către Direcţia Generala a Finanţelor Publice şi de primăriile pe raza cărora îşi au sediul social şi punctele de lucru (numai în cazul în care solicitantul este proprietar asupra imobilelor) şi, dacă este cazul, graficul de reeşalonare a datoriilor către bugetul consolidat. (doc. 9.1 şi 9.2 în Cererea de finanțare);

**Adresă emisă de instituția finaciară (bancă/trezorerie)** din care să rezulte denumirea și adresa băncii precum și codul IBAN al contului în care se derulează operaţiunile cu AFIR aferente proiectului FEADR. Nu este obligatorie deschiderea unui cont separat pentru derularea proiectului. (doc. 14 în Cererea de finanțare).

**Certificat de cazier fiscal al solicitantului** (doc. 15 în Cererea de finanțare).

**DURATA DE VALABILITATEA A CONTRACTULUI DE FINANȚARE**

**Durata de valabilitate a Contractului de finanțare** cuprinde:

 **durata de executie a Cntractului de finantare la care se adauga 3 ani de monitorizare de la data ultimei plati efectuate.**

**ATENTIE !**

**Termenul maxim de contractare a proiectelor este în conformitate cu legislația în vigoare .**

**Termenul maxim de finalizare a proiectelor este de 31.12.2025.**

De asemenea, pe o perioadă de 3 ani de la ultima tranșă de plată efectuată de Agenție, Beneficiarul se obligă să:

* Respecte și să mențină criteriile de eligibilitate și de selecție
* Să nu modifice obiectivele prevăzute în Planul de afaceri, parte integrantă din Contractul și Cererea de finanțare.
* Să nu înstrăineze investiția
* Să nu își înceteze activitatea pentru care va fi finanțat

**ATENȚIE!**

**În cazul nerespectării acestora, sumele acordate vor fi recuperate integral!**

Modificarea Contractului de Finanțare se poate realiza numai în cursul duratei de execuție a acestuia, stabilită prin contract și nu poate avea efect retroactiv. Orice modificare se va face cu acordul ambelor părți, cu excepția situațiilor în care intervin modificări ale legislației aplicabile finanțării nerambursabile, când Autoritatea Contractantă va notifica în scris Beneficiarul cu privire la aceste modificări, iar Beneficiarul se obligă să le respecte întocmai.

Orice modificare la Contractul de Finanțare sau la anexele acestuia se realizează în scris prin Notă de aprobare. Notele de aprobare vor fi încheiate în aceleași condiții ca și Contractul de Finanțare, astfel:

* În cazul modificării adresei, a sediului administrativ, a contului bancar sau al băncii pentru proiectul PNDR, în caz de înlocuire a responsabilului legal sau administratorului fără a se modifica datele de identificare ale firmei, Beneficiarul se obligă a notifica Autoritatea Contractantă. Notificarea beneficiarului va fi însoțită de documente justificative eliberate în conformitate cu legislația în vigoare de autoritățile competente.

Conform prevederilor art.2 (2) din Regulamentul UE nr. 1306/ 2013 privind finanțarea, gestionarea și monitorizarea politicii agricole comune și de abrogare a Regulamentelor CEE nr. 352/ 78, CE nr. 165/ 94, CE nr. 2799/ 98, CE nr. 814/ 2000, CE nr. 1290/ 2005 și CE nr. 485/ 2008 le Consiliului, în sensul finanțării, al gestionării și al monitorizării PAC, ”forța majoră” și ”circumstanțele excepționale” sunt recunoscute, în special, în următoarele cazuri:

1. Decesul beneficiarului
2. Incapacitatea profesională pe termen lung a beneficiarului
3. Catastrofă naturală gravă care afectează puternic investiția
4. Distrugerea accidentală a clădirilor destinate investiției
5. Exproprierea întregii investiții sau a unei părți a acesteia, dacă exproprierea respectivă nu ar fi putut fi anticipată la data depunerii cererii.

În cazul apariției forței majore/ circumctanțelor excepționale, caz în care durata de execuție a proiectului aferent Contractului de finanțare se suspendă, beneficiarul are obligația:

* De a notifica AFIR în maxim 5 zile de la producerea evenimentului
* De a prezenta AFIR documente justificative emise de către autoritățile competente în maxim 15 zile de la producerea evenimentului
* De a notifica AFIR în maxim 5 zile de la încetarea producerii evenimentului

În cazul apariției forței majore/ circumstanțelor excepționale, demonstrată de beneficiar prin depunerea de documente conform prevederilor legislației în vigoare, **nu se va recupera sprijinul acordat la prima tranșă** și **nu se va acorda sprijinul aferent tranșei a doua**, în cazul în care situația nu poate fi remediată în termenul de suspendare a Contractului de finanțare.

**CAPITOLUL 11 - PLATA**

În cazul Măsurii M3/ 6A, principiul finanţării nerambursabile este acela al acordării unei prime de instalare pentru înființarea unei activități noi în spațiul rural.

Valoarea sprijinului este de **50.000 de euro/proiect**, cu excepția activităţilor de producţie, servicii medicale, sanitar-veterinare şi de agroturism pentru care valoarea sprijinului este de **70.000 euro/proiect**, în baza unui Plan de afaceri.

Sprijinul pentru înfiinţarea de activităţi neagricole în zone rurale se va acorda, sub formă de primă, în două tranşe de plată autorizate de AFIR, astfel:

* prima tranşă 70% din cuantumul sprijinului după semnarea Contractului de finanțare
* a doua tranşă 30% din cuantumul sprijinului după îndeplinirea tuturor obiectivelor din Planului de afaceri, fără a depăși cinci ani de la încheierea Contractului de finanțare.

**Atenție!** Sprijinul financiar acordat trebuie utilizat în scopul activității propuse prin proiect și nu în interes personal!

**Prima cerere de plată** se va depune în maximum 30 de zile de la data semnării Contractului de finanțare şi reprezintă 70% din valoarea sprijinului acordat. Plata se va efectua în maxim 90 de zile de la data declarării conformităţii cererii de plată de către AFIR.

Prin Planul de afaceri, solicitantul își poate asuma un procent mai mare de 30%, pe baza căruia proiectul va fi scorat la criteriul de selecție CS 4. În acest caz, procentul stabilit devine obligatoriu de îndeplinit. Cerinţa va fi verificată în momentul finalizării implementării Planului de afaceri.

La depunerea celei de **a doua cereri de plată**, beneficiarul se obligă să facă dovada creşterii performanţelor economice ale întreprinderii, prin comercializarea produselor proprii/prestarea serviciilor în procent de minimum 30% din valoarea primei tranşe de plată, valoare calculată excluzând TVA-ul, dacă beneficiarul este plătitor de TVA, conform reglementărilor fiscale în vigoare.

Dacă proiectul a fost selectat în baza celui de-al patrulea criteriu de selectie, referitor la procentul asumat în Planul de afaceri pentru obiectivul obligatoriu iar procentul asumat nu a fost realizat, la cea de-a doua tranșă de plată se verifică dacă proiectul ar mai fi fost selectat cu procentul realizat de beneficiar.

În situația în care:

1. Proiectul ar fi fost selectat (procentul realizat de beneficiar este mai mare decât procentul ultimului proiect selectat în sesiunea respectivă), suma aferentă procentului nerealizat (diferența între procentul propus de beneficiar în Planul de afaceri și procentul realizat ) se reţine din cea de-a doua tranșă de plată.

Pentru calculul sumei de reţinut, procentul – diferență se aplică - la întreaga valoare a sprijinului contractat. În cazul în care diferența este mai mare decât cea de-a doua tranșă de plată, se constituie, în completare, un debit de recuperat din prima transă de plată.

b) Proiectul nu ar fi fost selectat (procentul realizat de beneficiar este mai mic decât procentul ultimului proiect selectat în sesiunea respectivă), prima tranșă de plată va fi recuperată integral și, implicit, tranșa a doua de plată nu se va mai acorda.

În cazul neimplementării corecte a Planului de afaceri, sumele plătite vor fi recuperate proporţional cu obiectivele nerealizate.

**Atenție!** Beneficiarul este obligat să nu înstrăineze şi/ sau să nu modifice obiectivele realizate prin proiect pe o perioadă de 3 ani de la cea de-a doua tranșă de plată efectuată de Agenţie. Cea de a doua tranșă va fi utilizata exclusiv pentru dezvoltarea afacerii propuse prin proiect (în Planul de afaceri) cu respectarea cerințelor privind eligibilitatea/ neeligibilitatea cheltuielilor prevăzute în OMADR nr. 1731/2015, cu modificările și completările ulterioare.

**DOCUMENTELE NECESARE LA A- II-A TRANŞĂ DE PLATĂ**

* **Autorizația de funcționare.**

Pentru proiectele care prevăd investiții în structuri de tipul pensiunilor agroturistice, din Autorizația de funcționare (sau avizele/ autorizatiile aferente), trebuie să reiasă că agropensiunea este autorizată pentru a oferi masa turiștilor cazați.

* **Documentele de proprietate pentru teren** – pentru situația în care beneficiarul a propus în Planul de afaceri achiziție de teren;
* **Certificatul de membru al unei Agenţii Naţionale de Turism sau contractul încheiat cu o agenţie de turism autorizată privind introducerea obiectivului în circuitul turistic (pentru agro-turism).**
* **Certificatul de clasificare a obiectivului turistic (pentru agro-turism).**

**Dacă prin intermediul proiectului se prevede** **realizarea/modernizarea imobilelor**:

**• Autorizația de construire**

**• Proces verbal de recepție la terminarea lucrărilor.**

**Alte documente justificative** (detaliate în Instrucţiunile de plată pentru beneficiarii măsurii M3/ 6A).

Pentru obţinerea avizelor/ notificărilor/ autorizațiilor, solicitanţii vor trebui să depună documentaţia necesară pentru eliberarea acestora, la instituțiile competente, conform reglementărilor legale in vigoare.

De exemplu, pentru obținerea Notificării de asistenţă de specialitate de sănătate publică se vor depune: cerere şi documente aferente specifice domeniului activităţii; schiţa de amplasare în zonă, proiectul obiectivului din care să reiasă circuitele funcţionale, destinaţia spaţiilor şi suprafeţele acestora, după caz; memoriul tehnic privind descrierea obiectivului şi a activităţii care se desfăşoară sau se va desfăşura în acesta, după caz; dovada achitării tarifului de asistenţă de specialitate de sănătate publică, conform Ordinului Ministerului Sănătății nr. 1030/2009 privind aprobarea procedurilor de reglementare sanitară pentru proiectele de amplasare, amenajare, construire şi pentru funcţionarea obiectivelor ce desfăşoară activităţi cu risc pentru starea de sănătate a populaţiei.

**CAPITOLUL 12**

**MONITORIZAREA PROIECTULUI**

**Durata de valabilitate** **a contractului de finanțare** cuprinde durata de execuție a contractului, la care se adaugă **3 ani de monitorizare de la data ultimei plăți** efectuată de Autoritatea Contractantă.

In perioada monitorizarii proiectului de 3 ani de la data celei de-a doua (si ultima) transa de plata efectuata de AFIR, **beneficiarul se obliga:**

**►** sa respecte si sa mentina criteriile de eligibilitate si de selectie in baza carora a fost selectat;

**►** sa nu modifice obiectivele prevazute in Planul de afaceri, parte integranta din Contractul si Cererea de finantare;

**►** sa nu instraineze investitia ;

**►** sa nu isi inceteze activitatea pentru care a fost finantat.

**In cazul nerespectarii acestora, sumele acordate vor fi recuperate integral.**

**Pentru Măsura M3/6A indicatorul de monitorizare este numărul de locuri de muncă noi create, indiferent dacă acestea sunt în intreprinderi existente sau nou create.**

**CAPITOLUL 13**

**ANEXE**

**Pe site-ul GAL sunt disponibile urmatoarele anexe la Ghidul Solicitantului:**

Anexa 1 - Model Cerere de finanțare

Anexa 2 – Model Plan de afaceri

Anexa 3 – Model Contract de finanțare

Anexa 4 – Declaratie privind eligibilitatea solicitantului

Anexa 5 – Fișa măsurii

Anexa 6.1 – Declaratie incadrare in categoria de micro-intreprindere si intreprindere mica

Anexa 6.2 Declaratie privind respectarea regulii de cumul (minimis)

Anexa 6.3 Declaratia cu privire la neincadrarea in firme in dificultate

Anexa 6.4 Declaratie ca solicitantul nu a beneficiat de servicii de consiliere pe M 02

Anexa 7 – Lista codurilor CAEN eligibile la finanțare

Anexa 8 – Lista codurilor CAEN eligibile numai pentru dotarea clădirilor

Anexa 9 – Lista zonelor cu potențial turistic ridicat

Anexa 10 – Lista zonelor cu destinații eco-turistice

Anexa 11 – Lista ariilor naturale protejate

Anexa 12 – Instrucțiuni privind evitarea creării de condiții artificiale

Anexa 13 – Procedura de evaluare si selectie

Anexa 14- Declaratie raportare plati catre GAL

Anexa 15- Declaratie accesare tipuri de masuri similare

Anexa 16- Declaratie prelucrare date cu caracter personal